mteb/MIRACLReranking huggingface dataset:
সৈয়দ নওয়াব আলী চৌধুরী ১৯১১ সালে ২৯ আগস্ট ঢাকার কার্জন হলে ল্যান্সলট হেয়ারের বিদায় এবং চার্লস বেইলির যোগদান উপলক্ষে সংবর্ধনা অনুষ্ঠানে পৃথক দুটি মানপত্রে নবাব সলিমুল্লাহ ও নওয়াব আলী চৌধুরী ঢাকায় বিশ্ববিদ্যালয় প্রতিষ্ঠার দাবি জানান। ১৯১২ সালের ৩১ জানুয়ারি লর্ড হার্ডিঞ্জের ঢাকায় অবস্থানকালে নওয়াব সলিমুল্লাহ ও নওয়াব আলীসহ ১৯ জন সদস্য বিশিষ্ট একটি প্রতিনিধি দল তাঁর সঙ্গে সাক্ষাৎ করে বঙ্গভঙ্গ রদের ফলে মুসলমানদের যে সমূহ ক্ষতি হচ্ছে সে কথা তুলে ধরেন। এ লক্ষ্যে ১৩ সদস্য বিশিষ্ট নাথান কমিটি গঠিত হলে নওয়াব আলী চৌধুরী এর অন্যতম সদস্য হন। এর অধীনে ছয়টি সাব কমিটি গঠিত হলে তিনি ৬ টি বিভাগের সদস্য নিযুক্ত হন। ১৯১৪ সালে প্রথম বিশ্বযুদ্ধ চলাকালে আর্থিক সংকটের কারণে ঢাকা বিশ্ববিদ্যালয় প্রতিষ্ঠার কাজ চাপা পড়ে যায়। সে সময় নওয়াব আলী চৌধুরী ইম্পেরিয়াল কাউন্সিলের সদস্য ছিলেন। ১৯১৭ সালের ৭ মার্চ ইম্পেরিয়াল কাউন্সিলের সভায় তিনি বিষয়টিকে আবার উপস্থাপন করেন। ১৯২০ সালের মার্চ ১৮ ভারতীয় আইনসভায় ঢাকা বিশ্ববিদ্যালয় বিল অ্যাক্টে পরিণত হয় এবং ২৩ মার্চ তা গভর্নর জেনারেলের অনুমোদন লাভ করে। লর্ড হার্ডিঞ্জ কর্তৃক ঢাকা বিশ্ববিদ্যালয় প্রতিষ্ঠার নয় বছর পর ১৯২১ সালের জুলাই মাসে ঢাকা বিশ্ববিদ্যালয়ে যথারীতি ক্লাস শুরু হয়। ১৯২২ সালে তিনি ছাত্র ছাত্রীদের বৃত্তি বাবদ ১৬ হাজার টাকার একটি তহবিল ঢাকা বিশ্ববিদ্যালয়ে প্রদান করেন। এছাড়াও বিশ্ববিদ্যালয় প্রতিষ্ঠাকালে অর্থাভাব দেখা গেলে নিজ জমিদারীর একাংশ বন্ধক রেখে এককালীন ৩৫,০০০ টাকা প্রদান করেন।
২০০৩ সালের ৯ জুন ঢাকা বিশ্ববিদ্যালয়ের উপাচার্য এস. এম. এ. ফায়েজের সভাপতিত্বে সিন্ডিকেটের এক সভায় সর্বসম্মতিক্রমে সিনেট ভবনের নাম "সৈয়দ নওয়াব আলী চৌধুরী সিনেট ভবন" করা হয়।
মাসুদ উদ্দিন চৌধুরী লে. জেনারেল (অব.) মাসুদ উদ্দিন চৌধুরী হলেন ২০০৭-০৮-এ বাংলাদেশের রাজনৈতিক সংকটের (এক-এগারো নামে পরিচিত) সময়কার একজন আলোচিত সাবেক সেনা কর্মকর্তা ও একাদশ জাতীয় সংসদ সদস্য। তিনি ফেনী-৩ আসন থেকে ২০১৮ সালে একাদশ জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হন। কর্মজীবনে তিনি বাংলাদেশ সেনাবাহিনীর ৯ম পদাতিক ডিভিশনের জিওসি ও অস্ট্রেলিয়ায় বাংলাদেশের হাইকমিশনার হিসেবে দায়িত্ব পালন করেন। বর্তমানে তিনি জাতীয় পার্টির সভাপতিমণ্ডলীর সদস্য এবং পার্টির চেয়ারম্যান হুসেইন মুহাম্মদ এরশাদের প্রতিরক্ষা বিষয়ক উপদেষ্টা হিসেবে দায়িত্ব পালন করছেন।
গিয়াস কামাল চৌধুরী কুমিল্লার বিখ্যাত দারোগার বাড়িরও সন্তান তিনি। প্রাবন্ধিক মোতাহার হোসেন চৌধুরী ছিলেন তার চাচা। এই দারোগা বাড়িতে এক সময় গানের আসর বসতো গিয়াস কামাল চৌধুরী আরেক চাচা ওস্তাদ মোহাম্মদ হোসেন খশরুর তত্ত্বাবধানে। এরকম অনেক গানের আসরে উপস্থিত ছিলেন বাংলাদেশের জাতীয় কবি কাজী নজরুল ইসলাম। এই বাড়ির সঙ্গে জড়িয়ে আছে কবি বেলাল চৌধুরী এবং সাংবাদিক ব্যক্তিত্ব গিয়াস কামাল চৌধুরীর স্মৃতি। গিয়াস কামাল চৌধুরীর আম্মা মুনীর আখতার খাতুন চৌধুরাণী ছিলেন কবি। তার ‘চির সুমধুর’ কাব্য প্রকাশের দিনে গিয়াস কামাল চৌধুরী আবেগ ধরে রাখতে পারেননি। বলেছিলেন, গৃহকর্মের ফাঁকে ফাঁকে আমার মহীয়সী জননী লিখেছেন এই কবিতাগুলো। তার ব্যক্তিজীবন যেমন মধুময় ছিল, ছিল পূতঃপবিত্র, তেমনি তার কাব্যও ধারণ করে আছে সেই নির্মল সৌন্দর্য।
সাভার বিশ্ববিদ্যালয় কলেজ সাভার বিশ্ববিদ্যালয় কলেজ ঢাকা জেলার সাভার পৌরসভায় অবস্থিত একটি ঐতিহ্যবাহী শিক্ষাপ্রতিষ্ঠান। ১৯৬৭ সালে কলেজটি প্রতিষ্ঠিত হয়। তৎকালীন সাভার উপজেলার বিশিষ্ট শিক্ষানুরাগী ও সমাজসেবক রাখালচন্দ্র সাহার স্ত্রী প্রিয়বালা সাহার দানকৃত জমির উপর কলেজটি অবস্থিত। ২০১৭ সালে সাভার কলেজকে সরকারিকরণ করা হয়। সাভারের বেশ কয়েকজন স্বনামধন্য রাজনীতিবিদ এই কলেজের ছাত্র ছিলেন তাদের মধ্যে উল্লেখযোগ্য হচ্ছেন সাবেক সংসদ সদস্য জনাব তৌহিদ জং মুরাদ এবং সাবেক সংসদ সদস্য ডাঃ দেওয়ান মোঃ সালাউদ্দিন বাবু।
ফ্রেডরিক ফেন ফ্রেডরিক লুথার ফেন, এমসি (; জন্ম: ২৭ এপ্রিল, ১৮৭৫ - মৃত্যু: ২৭ নভেম্বর, ১৯৬০) আয়ারল্যান্ডের কাউন্টি কিলডেয়ারের কারা ক্যাম্পে জন্মগ্রহণকারী প্রথিতযশা ইংরেজ আন্তর্জাতিক ক্রিকেটার ও অধিনায়ক ছিলেন। ইংল্যান্ড ক্রিকেট দলের অন্যতম সদস্য ছিলেন। ১৯০৬ থেকে ১৯১০ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স, অক্সফোর্ড ও লন্ডন কাউন্টির প্রতিনিধিত্ব করেছেন ফ্রেডরিক ফেন। দলে তিনি মূলতঃ ডানহাতি ব্যাটসম্যান হিসেবে খেলতেন।
শিবনারায়ণ দাস এই লক্ষ্যে ১৯৭০ সালের ৬ জুন ঢাকা বিশ্ববিদ্যালয়ের সার্জেন্ট জহুরুল হক হলের (তৎকালীন ইকবাল হল) ১০৮ নং কক্ষে ছাত্রলীগ নেতা আ স ম আবদুর রব, শাহজাহান সিরাজ, কাজী আরেফ আহমদ, মার্শাল মনিরুল ইসলাম পতাকার পরিকল্পনা নিয়ে বৈঠকে বসেন। এ বৈঠকে আরো উপস্থিত ছিলেন ছাত্রলীগ নেতা স্বপন কুমার চৌধুরী, জগন্নাথ কলেজের ছাত্রলীগ নেতা নজরুল ইসলাম, কুমিল্লা জেলা ছাত্রলীগের সাধারণ সম্পাদক ও কেন্দ্রীয় ছাত্রনেতা শিবনারায়ন দাশ, প্রকৌশল বিশ্ববিদ্যালয় ছাত্রলীগ সাধারণ সাধারণ সম্পাদক হাসানুল হক ইনু ও ছাত্রনেতা ইউসুফ সালাউদ্দিন।
ফজলুল কবির চৌধুরী ফজলুল কবির চৌধুরী বা আলহাজ্ব এ.কে.এম ফজলুল কবির চৌধুরী ছিলেন একজন রাজনীতিবিদ। তিনি ছিলেন সাবেক পূর্ব পাকিস্তান প্রাদেশিক পরিষদের বিরোধীদলীয় নেতান, প্রাদেশিক আইন পরিষদের চেয়ারম্যান এবং সাবেক সংসদ সদস্য। মরহুম আলহাজ্ব এ.কে.এম ফজলুল কবির চৌধুরী তিনি চট্টগ্রাম পোর্ট-ট্রাষ্টের ভাইস চেয়ারম্যান, মেরিন এন্ড মার্কেন্টাইল একাডেমীর গভর্ণর ও চট্টগ্রাম ডিস্ট্রিক কাউন্সিলের কাউন্সিলর ছিলেন।
তিনি সক্রিয় রাজনীতি ছাড়াও বহু জনহিতকর কাজ ও সেবামূলক কর্মকান্ডের সঙ্গে জড়িত ছিলেন।
ত্রিদিব চৌধুরী ১৯৪০ সালে কংগ্রেস সোশালিস্ট পার্টি থেকে বেরিয়ে যোগেশচন্দ্র চট্টোপাধ্যায়, রবি সেন, ত্রৈলোক্যনাথ চক্রবর্তী, প্রতুল গাঙ্গুলি প্রমুখদের সাথে মিলে রেভলিউশনারি সোশালিস্ট পার্টি বা বিপ্লবী সমাজতন্ত্রী দল গঠন করেন। ১৯৪০-৪৬ আবার কারাগারে থাকেন। স্বাধীনতার পরে ১৯৫৫ সালে গোয়ার মুক্তি আন্দোলনে যোগ দেন। পর্তুগিজ সরকার তাকে গ্রেপ্তার করে ১৯ মাস আটক রাখে সালজারের জেলে। আর.এস.পি দলের হয়ে সাতবার তিনি সাংসদ নির্বাচিত হন বহরমপুর লোকসভা কেন্দ্র হতে। ১৯৮৭ সালের পর রাজ্যসভায় নির্বাচিত হন এবং আমৃত্যু রাজ্যসভার সাংসদ পদে থাকেন। সাংসদে তার সুবক্তা ও সরকারের অন্যায় নীতির কঠোর সমালোচক হিসেবে সুনাম ছিল। বাস্তুহারাদের অধিকার, মতপ্রকাশ ও গণতান্ত্রিক চেতনার পক্ষে একাধিকার সওয়াল করেছেন। মার্ক্সবাদী দর্শনে গভীর পান্ডিত্য ছিল। সারাজীবন অসংখ্য রাজনৈতিক প্রবন্ধ ও কয়েকটি গ্রন্থ লিখেছেন ত্রিদিব চৌধুরী। তিনি অকৃতদার ছিলেন ও সহজ সরল জীবনযাত্রা করেছেন আজীবন।
শাবানা শাবানা একজন বাংলাদেশী কিংবদন্তী চলচ্চিত্র অভিনেত্রী। শিশুশিল্পী হিসেবে "নতুন সুর" চলচ্চিত্রে তাঁর চলচ্চিত্রে আবির্ভাব ঘটে। পরে ১৯৬৭ সালে চকোরী চলচ্চিত্রে চিত্রনায়ক নাদিমের বিপরীতে প্রধান নারী চরিত্রে অভিনয় করেন। শাবানার প্রকৃত নাম রত্না। চিত্র পরিচালক এহতেশাম "চকোরী" চলচ্চিত্রে তাঁর শাবানা নাম প্রদান করেন। তাঁর পূর্ণ নাম আফরোজা সুলতানা। পৈতৃক বাড়ি চট্টগ্রাম জেলার রাউজান উপজেলার ডাবুয়া গ্রামে। তিনি তার ৩৬ বছর কর্মজীবনে ২৯৯টি চলচ্চিত্রে অভিনয় করেন। ষাট থেকে নব্বই দশকে জনপ্রিয়তার তুঙ্গে ছিলেন এই অভিনেত্রী। ২০০০ সালে রূপালী জগৎ থেকে নিজেকে আড়াল করে ফেলেন এ নায়িকা। দীর্ঘ কর্মজীবনে তিনি অভিনয়ের জন্য ৯ বার ও প্রযোজক হিসেবে ১ বার জাতীয় চলচ্চিত্র পুরস্কার লাভ করেন এবং ২০১৭ সালে আজীবন সম্মাননায় ভূষিত হন।
শাবানা চলচ্চিত্রকার এহতেশামের হাত ধরে চলচ্চিত্রে অভিষেক হয় তার। এহতেশাম পরিচালিত "নতুন সুর" চলচ্চিত্রে তিনি শিশুশিল্পী হিসেবে অভিনয় করেন। এই চলচ্চিত্রে এহতেশামের সহকারী ছিলেন আজিজুর রহমান। তিনি তাকে স্ক্রিপ্ট মুখস্ত, সংলাপ প্রদান, ও ক্যামেরার সামনে দাড়ানোর তালিম দেন। শিশুশিল্পী হিসেবে তিনি ইবনে মিজান পরিচালিত "আবার বনবাসে রূপবান" (১৯৬৬) এবং পার্শ্বচরিত্রে মুস্তাফিজ পরিচালিত "ডাক বাবু" (১৯৬৬) চলচ্চিত্রে অভিনয় করেন। পরের বছর ১৯৬৭ সালে এহতেশাম পরিচালিত উর্দু চলচ্চিত্র "চকোরী"-তে কেন্দ্রীয় নারী চরিত্রে অভিনয় করে ব্যাপক জনপ্রিয়তা পান। এই চলচ্চিত্রে পরিচালক এহতেশামই তার 'রত্না' নাম বদলে শাবানা রাখেন।
এহতেশাম এহতেশাম ১৯৫০ সালে প্রথমে চলচ্চিত্র পরিবেশক হিসেবে কর্মজীবন শুরু করেন। তিনি অনেক জনপ্রিয় অভিনেতা-অভিনেত্রীকে আবিষ্কার করেন। ১৯৫৯ সালের ২৫শে তার প্রথম চলচ্চিত্র "এ দেশ তোমার আমার" মুক্তি পায়, যাতে তার দুই সহকারী পরিচালক ছিলেন জহির রায়হান এবং কামাল আহমেদ। এই ছবিতে প্রথম অভিনয় করেন সুভাষ দত্ত এবং শবনম। তিনি উর্দুতে ব্যবসাসফল চলচ্চিত্র নির্মাণ করেন এবং স্বাধীনতার পরে বাংলায় চলচ্চিত্র নির্মাণ করেন। তিনি সফল অভিনেতা নাদীম বেগকে আবিষ্কার করেন এবং পরে তার মেয়ের সঙ্গে বিয়ে দেন। এহতেশাম ১৯৬৭ সালে নাদীম এবং শাবানা অভিনীত চকোরী ছবি পরিচালনা করেন, যেটিতে নাদীম-এর অভিষেক হয় এবং শাবানার প্রথম উর্দু ছবি।
শাবানা শাবানার চলচ্চিত্র কর্মজীবনের সূচনা হয় শিশু শিল্পী হিসেবে "নতুন সুর" চলচ্চিত্র দিয়ে। তিনি ২৯৯টি চলচ্চিত্রে অভিনয় করেন, যার মধ্যে ১৩০টি চলচ্চিত্রে তার বিপরীতে ছিলেন আলমগীর।
উদয় (তামিল চলচ্চিত্র) উদয় হচ্ছে ২০০৪ সালে মুক্তি পাওয়া একটি তামিল চলচ্চিত্র যেটি আড়াগাম পেরুমাল পরিচালনা করেন। চলচ্চিত্রটিতে বিজয় এবং সিমরান মুখ্য ভূমিকায় অভিনয় করেন, এছাড়াও বিবেক, নচ্ছর এবং রাজেশ গুরুত্বপূর্ণ ভূমিকায় ছিলেন। চলচ্চিত্রটির গানগুলোর সুর এ আর রহমান করেছিলেন এবং আবহ সঙ্গীতের দায়িত্ব ছিলেন প্রবীণ মণি।
তামিল চলচ্চিত্র শিল্পের খ্যাতনামা পরিচালক মণি রত্নম এর সহকারী হিসেবে কাজ করা আড়াগাম পেরুমাল পরিচালিত এই 'উদয়' ছিলো প্রথম চলচ্চিত্র। সিমরানকে নেওয়া হয় মুখ্য অভিনেত্রীর চরিত্রে এবং ১৯৯৮ সালের শুরুর দিকে চলচ্চিত্রটির শুটিং শুরু হয়। বিজয় এবং সোফিয়া হককে নিয়ে একটি আইটেম গানের শুটিং করা হয় ২০০০ সালে।
রণধীর কাপুর প্রথম চলচ্চিত্রের পর ১৯৭২ সালে তার তিনটি হিট চলচ্চিত্র মুক্তি পায়; এগুলো হলো "জিত", "রামপুর কা লক্ষণ" এবং "জাওয়ানি দিওয়ানি"। "জাওয়নি দিওয়ানি" ছিলো ১৯৭২ সালের অন্যতম বড় হিট চলচ্চিত্র। "রামপুর কা লক্ষণ" তে রণধীর শত্রুঘ্ন সিনহা এবং রেখার সঙ্গে কাজ করেছিলেন, চলচ্চিত্রটির পরিচালক ছিলেন সেই সময়কার খ্যাতিমান পরিচালক মনমোহন দেশাই। ববিতা শিবদাসানির সঙ্গে রণধীর "জিত" চলচ্চিত্রে অভিনয় করেছিলেন। "জিত" চলচ্চিত্রটি ছিলো তামিল চলচ্চিত্র "এন আন্নান" এর পুনঃনির্মাণ যেখানে তামিল চলচ্চিত্র শিল্পের সেই সময়কার মহানায়ক এমজিআর অভিনয় করেছিলেন আর তার বিপরীতে নায়িকা ছিলেন জয়ললিতা জয়রাম। "জিত" চলচ্চিত্রটি সফল হওয়ার পর রণধীর এমজিআরের আরেকটি চলচ্চিত্র হিন্দি ভাষায় পুনঃনির্মাণ করার কথা ভাবেন। এমজিআর অভিনীত চলচ্চিত্র "রিকশাকারান" যেটি ১৯৭১ সালে মুক্তি পায় ওটিকে পুনঃনির্মিত করে বানানো হয় "রিকশাওয়ালা" নামে এবং নায়িকা হিসেবে নীতু সিংকে নেওয়া হয়; তবে চলচ্চিত্রটি ফ্লপ হয়। ১৯৭৪ সালে রণধীর অভিনীত "হামরাহি" এবং "হাথ কি সাফাই" হিট হয়।
রণধীর বিয়ে করেন ১৯৭১ সালের ৬ই নভেম্বর তারই অভিনীত প্রথম চলচ্চিত্র 'কাল আজ অর কাল' এর নায়িকা ববিতা শিবদাসানিকে। "কাল আজ অর কাল" মুক্তি পেয়েছিলো একাত্তর সালেরই জুলাই মাসে।
ভূপেন হাজারিকা তিনি মাত্র ১০ বছর বয়স থেকেই গান লিখে সুর দিতে থাকেন। আসামের চলচ্চিত্র শিল্পের সঙ্গে তাঁর সম্পর্কের সূচনা হয় এক শিশুশিল্পী হিসেবে। ১৯৩৯ সালে মাত্র ১২ বছর বয়সে তিনি অসমীয়া ভাষায় নির্মিত দ্বিতীয় চলচ্চিত্র জ্যোতিপ্রসাদ আগরওয়ালা পরিচালিত "ইন্দুমালতী" ছবিতে "বিশ্ববিজয় নওজোয়ান" শিরোনামের একটি গান গেয়েছিলেন। পরে তিনি অসমীয়া চলচ্চিত্রের একজন নামজাদা পরিচালক হয়ে ওঠেন। বাংলাদেশ, আসাম ও তার প্রতিবেশী পশ্চিমবঙ্গে তাঁর জনপ্রিয়তা ছিল ব্যাপক ও বিশাল। অসমীয়া ভাষা ছাড়াও বাংলা ও হিন্দি ভাষাতেও তিনি সমান পারদর্শী ছিলেন এবং অনেক গান গেয়েছেন। অবশ্য এসব গানের অনেকগুলোই মূল অসমীয়া থেকে বাংলায় অনূদিত।
হৃতিক রোশন হৃতিক প্রায়শই তাঁর বাবা রাকেশ রোশনের সঙ্গে কাজ করে থাকেন। ১৯৮০-এর দশকে বেশ কয়েকটি ছবিতে হৃতিক শিশুশিল্পী হিসেবে ছোটোখাটো চরিত্রে অভিনয় করেছিলেন। পরে রাকেশ রোশন পরিচালিত চারটি ছবিতে সহকারী পরিচালক হিসেবেও কাজ করেন তিনি। "কাহো না... পেয়্যার হ্যায়" (২০০০) ছবিতে তিনি প্রথম বার প্রধান চরিত্রে অভিনয় করেন। এই ছবিটি বক্স-অফিসে সাফল্য অর্জন করেছিল এবং এতে অভিনয় করে হৃতিক বেশ কয়েকটি পুরস্কারও পেয়েছিলেন। ২০০০ সালে টেররিজম ড্রামা "ফিজা" এবং ২০০১ সালে এনসেম্বল মেলোড্রামা "কভি খুশি কভি গম..." ছবি দু’টি তাঁকে বিশেষ খ্যাতি অর্জনে সাহায্য করে। কিন্ত তাঁর অভিনীত পরবর্তী কয়েকটি ছবি সাফল্য অর্জনে ব্যর্থ হয়।
শার্লি টেম্পল টেম্পল ১৯৩২ সালে তিন বছর বয়সে শিশুশিল্পী হিসেবে তার কর্মজীবন শুরু করেন। দুই বছর পর তিনি "ব্রাইট আইজ" ছবির মাধ্যমে আন্তর্জাতিক খ্যাতি অর্জন করেন। ১৯৩৫ সালের ফেব্রুয়ারি মাসে তিনি শিশুশিল্পী হিসেবে তার কাজের জন্য বিশেষ কিশোর একাডেমি পুরস্কার লাভ করেন। ১৯৩০-এর দশকের মাঝামাঝি সময়ে তার অভিনীত "কার্লি টপ" ও "হেইডি" ছবিটি দুটি হিট তকমা লাভ করে। কিশোর বয়সে তার বক্স অফিস জনপ্রিয়তা কমতে থাকে। কিশোর বয়সে তিনি কয়েকটি চলচ্চিত্রে অভিনয় করেন এবং ১৯৫০ সালে ২২ বছর বয়সে চলচ্চিত্র থেকে অবসর নেন।
কামাল হাসান শিশুশিল্পী হিসেবে কামাল হাসান অভিনয় শুরু করেন। মাত্র পাঁচ বছর বয়সে বিমসিং পরিচালিত তামিল চলচ্চিত্র কালাথুর কান্নাম্মায় (১৯৬০) প্রথম অভিনয় করেন। শ্রেষ্ঠ শিশুশিল্পীর জাতীয় পুরস্কার জিতে ছিলেন এ ছবিতে অভিনয় করে। এ পর্যন্ত তিনি নায়ক, ভিলেন, জোকারসহ বিভিন্ন চরিত্রে অভিনয় করেছেন। এমনকি কাজ করেছেন নারী চরিত্রেও। এ পর্যন্ত তিনি তামিল, হিন্দি, বাংলা, তেলেগু, কন্নড় এবং মালয়ালাম ভাষার চলচ্চিত্রে অভিনয় করেছেন যদিও তার অভিনীত অধিকাংশ ছবির ভাষা তামিল।
১৬ ভায়াথিনিলে চলচ্চিত্রটির শিরোনাম প্রথমে 'মাইয়িল' রাখা হবে ভাবা হয়েছিলো এবং 'ন্যাশনাল ফিল্ম ডেভেলপমেন্ট কর্পোরেশন অব ইন্ডিয়া' চলচ্চিত্রটির খরচ বহন করবে বলে সিদ্ধান্ত নেওয়া হয়েছিলো। তবে ন্যাশনাল ফিল্ম ডেভেলপমেন্ট কর্পোরেশনের কর্তৃপক্ষ চলচ্চিত্রটির খরচ বহন না করতে চাইলে চলচ্চিত্রটি প্রযোজনার কাজ এস এ রাজকান্নুর হাতে আসে যিনি তার প্রযোজনা প্রতিষ্ঠান 'শ্রী আম্মান ক্রিয়েশন্স' দ্বারা চলচ্চিত্রটি প্রযোজনা করেন এবং সঙ্গে চলচ্চিত্রটির শিরোনামও বদলানো হয়। "১৬ ভায়াথিনিলে" তামিল ভাষার প্রথম চলচ্চিত্র হিসেবে স্বীকৃতি পায় যেটি কোনো স্টুডিওর বাইরে পুরোপুরি করা হয়, আগে তামিল চলচ্চিত্রের শুটিং মূলত চেন্নাই শহরের বিভিন্ন স্টুডিওতে করা হতো। চলচ্চিত্রটির গানগুলোর সুর এবং আবহ সঙ্গীত পরিচালনার দায়িত্বে ছিলেন ইলাইয়ারাজা। সিনেমাটোগ্রাফি করেছিলেন পি এস নিবাস, সংলাপ লেখেছিলেন পি কালাইমণি।
রণধীর কাপুর শিশুশিল্পী হিসেবে রণধীর তার পিতা রাজ কাপুর অভিনীত চলচ্চিত্র 'শ্রী ৪২০' এ অভিনয় করেন যদিও তাকে কিছুক্ষণের জন্য দেখানো হয়েছিলো। ১৯৭১ সালে তার অভিনীত প্রথম চলচ্চিত্র 'কাল আজ অর কাল' মুক্তি পায় যেটাতে তার ভবিষ্যৎ স্ত্রী ববিতা তার প্রেমিকার চরিত্রে অভিনয় করেন। চলচ্চিত্রটি রণধীরের বাবা রাজ কাপুরের চলচ্চিত্র নির্মাতা প্রতিষ্ঠান আরকে ব্যনারের অধীনে নির্মিত হয়েছিলো এবং মোটামুটি ব্যবসাসফল হয়েছিলো।
দেবশ্রী রায় দেবশ্রী রায় এর জন্ম, বেড়ে ওঠা কলকাতায়। তার পিতার নাম বীরেন্দ্র কিশোর রায় এবং মায়ের নাম আরতি রায়। ১৯৬৯ সনে তিনি প্রথম "বালক গদাধর" নামে একটি চলচিত্রে শিশুশিল্পী হিসেবে অভিনয় করেন, যার পরিচালক ছিলেন হরিময় সেন। তিনি কলকাতার এ পি জে ,পার্ক স্ট্রীট শাখার স্কুলের ছাত্রী ছিলেন, যদিও নাচের প্রতি অত্যধিক ঝোঁক থাকার কারণে বেশিদূর এগোতে পারেন নি। তার ডাক নাম চুমকি।
সবার উপরে সবার উপরে ১৯৫৫ সালে মুক্তিপ্রাপ্ত উত্তম কুমার এবং সুচিত্রা সেন অভিনীত একটি জনপ্রিয় বাংলা চলচ্চিত্র। চলচ্চিত্রটির পরিচালক অগ্রদূত গোষ্ঠী।"সবার উপরে" চলচ্চিত্রের সঙ্গীত পরিচালনা করেছেন রবীন চট্টোপাধ্যায় এবং গীত রচনা করেছেন গৌরীপ্রসন্ন মজুমদার।
ইমরান খান (ভারতীয় অভিনেতা) "কয়ামত সে কয়ামত তক" (১৯৮৮) ও "জো জিতা ওহি সিকন্দর" (১৯৯২) ছবি দু’টিতে ইমরান শিশুশিল্পী হিসেবে অভিনয় করেছিলেন। দু’টি ছবিতেই তিনি আমির খান অভিনীত চরিত্রটির বাল্যাবস্থার রূপ দেন।
শাবানা শাবানা ১৯৫২ সালের ১৫ জুন তৎকালীন পূর্ব পাকিস্তানের (বর্তমান বাংলাদেশ) চট্টগ্রাম জেলার রাউজান উপজেলার ডাবুয়া গ্রামে জন্মগ্রহণ করেন। তার বাবার নাম ফয়েজ চৌধুরী যিনি একজন টাইপিস্ট ছিলেন এবং মা ফজিলাতুন্নেসা ছিলেন গৃহিনী। শাবানার ছোট খালা ছিলেন তাঁর প্রিয় পাত্র। তাঁর নানার বাসা কাছেই ছিল তাদের বাসা থেকে। শাবানা গেন্ডারিয়া হাই স্কুলে ভর্তি হলেও তার পড়ালেখা ভালো লাগত না। শাবানা প্রাতিষ্ঠানিক শিক্ষার তাই ইতি ঘটে মাত্র ৯ বছর বয়সে। চলচ্চিত্রকার এহতেশাম ছিলেন তার চাচা। শাবানার বাবার খালাতো ভাই। তার মাধ্যমেই শাবানার চলচ্চিত্রে আগমন হয়।
১২তম জাতীয় চলচ্চিত্র পুরস্কার (বাংলাদেশ) শাবানার এটি পঞ্চমবারের মত শ্রেষ্ঠ অভিনেত্রী হিসেবে জাতীয় চলচ্চিত্র পুরস্কার বিজয়। আলমগীর এই বছর দ্বিতীয়বারের মত শ্রেষ্ঠ অভিনেতা হিসেবে এবং আনোয়ার হোসেন ও আবুল খায়েরও দ্বিতীয়বারের মত শ্রেষ্ঠ পার্শ্বচরিত্রে অভিনেতা হিসেবে এই পুরস্কার লাভ করেন। এ. জে. মিন্টু ও দিতি প্রথমবারের মত যথাক্রমে শ্রেষ্ঠ পরিচালক ও শ্রেষ্ঠ পার্শ্বচরিত্রে অভিনেত্রী হিসেবে এই পুরস্কার লাভ করেন।
পোড়ামন ২ পোড়ামন ২ হল একটি বাংলাদেশী প্রণয়ধর্মী নাট্য চলচ্চিত্র। ছবিটির পরিচালক রায়হান রাফি এবং প্রযোজনায় আব্দুল আজিজ। চলচ্চিত্রটির পরিবেশনায় রয়েছে জাজ মাল্টিমিডিয়া। চলচ্চিত্র অভিনয় করেছেন সিয়াম আহমেদ, পূজা চেরি, বাপ্পারাজসহ অনেকে। এটি সিয়াম অভিনীত প্রথম চলচ্চিত্র।
ন্যাটালি উড ন্যাটালি উড (; জন্ম: নাটালিয়া নিকলায়েভ্‌না জাখারেঙ্কো, ২০ জুলাই ১৯৩৮ - ২৯ নভেম্বর ১৯৮১) ছিলেন একজন মার্কিন অভিনেত্রী। তিনি শিশুশিল্পী হিসেবে তার অভিনয় জীবন শুরু করেন এবং সফল হলিউড অভিনেত্রী হয়ে ওঠেন। তিনি ২৫ বছর বয়সের পূর্বেই তিনটি একাডেমি পুরস্কারের মনোনীত হয়েছেন। তার অভিনীত উল্লেখযোগ্য চলচ্চিত্রগুলো হল "মিরাকল অন থার্টি ফোর্থ স্ট্রিট", "স্পেনডর ইন দ্য গ্রাস", "রেবেল উইদাউট আ কজ", "বব অ্যান্ড ক্যারল অ্যান্ড টেড অ্যান্ড অ্যালিস", "দ্য সার্চার্স" ও "ওয়েস্ট সাইড স্টোরি"।
আজিম আজিম চলচ্চিত্রে আগমন করেন "রাজধানীর বুকে" (১৯৬০)-এ একটি ক্ষুদ্র চরিত্রে অভিনয় দিয়ে। তার বন্ধু রবীন ঘোষ এই ছবির সঙ্গীত পরিচালক ছিলেন। ১৯৫৯ সালে যখন এই ছবির চিত্রায়ন চলছিল, তিনি আজিমকে পরিচালক এহতেশামের সাথে পরিচয় করিয়ে দেন এবং চরিত্রটি পাইয়ে দেন। তিনি "হারানো দিন" (১৯৬১) ছবিতে আরেকটি ছোট চরিত্রে কাজ করার পরে তিনি ইবনে মিজানের অসমাপ্ত "আওর গম নেহি" ছবিতে খলচরিত্রে অভিনয় করেন। পরের বছর তিনি রহমান-রওশন আরা অভিনীত "নতুন সুর" (১৯৬২) ছবিতে খল চরিত্রে অভিনয় করেন। একই বছর তিনি উর্দু ভাষার "পয়সে" ও "বেওয়াকুফ" এবং বাংলা ভাষার "মেঘ ভাঙ্গা রোদ" চলচ্চিত্রে চুক্তিবদ্ধ হন। কাজী খালেক পরিচালিত "মেঘ ভাঙ্গা রোদ" (১৯৬৪) ছবিতে তার বিপরীতে ছিলেন সুজাতা।
সেলিনা বাহার জামান সেলিনা বাহার শিশুশিল্পী হিসেবে রেডিওর বিভিন্ন অনুষ্ঠানে যোগদান করেন। পরবর্তীকালে প্রায় পঞ্চাশ বছর রেডিওর বিভিন্ন অনুষ্ঠানে নাট্যশিল্পী ও পরিচালক হিসেবে অংশগ্রহণ করেন। তিনি শৈশব ও কৈশোরে বিশিষ্ট নৃত্যশিল্পী এবং পরবর্তীকালে একজন আবৃত্তিকার ছিলেন। ১৯৯৪ সালে বাংলা একাডেমী হতে 'নজরুল পান্ডুলিপি' এবং ২০০১ সালে নজরুল ইনস্টিটিউট থেকে তাঁর সম্পাদনায় প্রকাশিত হয় অর্ধ সাপ্তাহিক পত্রিকা 'নজরুলের ধূমকেতু' সম্পাদনা করেন।তাঁর মৃত্যুর পরে তাঁর স্বামী বদিউজ্জামানের উদ্যোগে সেলিনার দুইটি পাণ্ডলিপি পুস্তক আকারে প্রকাশিত হয়ঃ
মাসুদ রানা ১৯৭৪ সালে মাসুদ রানার কাহীনি নিয়ে প্রথম চলচ্চিত্র নির্মিত হয়। যার পরিচালক ছিলেন মাসুদ পারভেজ।
মাসুদ রানা সিরিজ নিয়ে জাজ মাল্টিমিডিয়া একটি চলচ্চিত্র নির্মান করছে। একটি রিয়েলিটি শো এর মাধ্যমে মাসুদ রানার চরিত্র খুঁজে বের করা হবে। চলচ্চিত্রটির বাজেট ধরা হয়েছে ৫০ কোটি টাকা। যা বাংলাদেশের প্রেক্ষাপটে সবচেয়ে বেশি বাজেটের চলচ্চিত্র। চলচ্চিত্রটির ৫০ শতাংশ হবে হলিউডে, ৪০ শতাংশ হবে বাংলাদেশের পাহাড়ী অঞ্চলে। আর বাকি ১০ শতাংশ থাইল্যান্ড বা এমন এলাকাগুলোতে। চলচ্চিত্রটির সিনেমাটোগ্রাফার এবং পরিচালক প্রায় সবাই হলিউডের। অমিতাভ রেজা চৌধুরীও চলচ্চিত্রটির সাথে যুক্ত থাকবেন।
গোলাম (হিন্দি চলচ্চিত্র) গোলাম হচ্ছে ১৯৯৮ সালে মুক্তিপ্রাপ্ত একটি হিন্দি চলচ্চিত্র। নব্বইয়ের দশকের অন্যতম এই জনপ্রিয় চলচ্চিত্রে আমির খান এবং রাণী মুখার্জী মুখ্য ভূমিকায় অভিনয় করেন। চলচ্চিত্রটির পরিচালক ছিলেন বিক্রম ভাট। সঞ্জয় দত্ত অভিনীত ১৯৮৮ সালের চলচ্চিত্র "কব্জা" এর পুনঃনির্মাণ এই "গোলাম", "কজা"ও বিশেষ ফিল্মস প্রডাকশন দ্বারা প্রযোজিত হয়েছিলো। কব্জা চলচ্চিত্রটি আবার ১৯৫৪ সালের ইংরেজি চলচ্চিত্র "অন দ্যা ওয়াটার ফ্রন্ট" দ্বারা অনুপ্রাণিত ছিলো। "গোলাম" চলচ্চিত্রে আমির আর রাণীর অভিনয় ভালো হয়েছিলো এবং চলচ্চিত্রটি তুমুল দর্শকপ্রিয়তা অর্জনে সক্ষম হয়েছিলো। এই চলচ্চিত্রের প্রত্যেকটি গান ভারতের বিভিন্ন শহরের তরুণ-তরুণীদের পাগল করে দিয়েছিলো।
সত্যম শিবম সুন্দরম সত্যম শিবম সুন্দরম হচ্ছে ১৯৭৮ সালে মুক্তিপ্রাপ্ত একটি হিন্দি চলচ্চিত্র যেটির পরিচালক এবং প্রযোজক দুটিই রাজ কাপুর ছিলেন। চলচ্চিত্রটিতে রাজ কাপুরের ভাই শশী কাপুর এবং শশীর প্রেমিকার চরিত্রে জিনাত আমান অভিনয় করেন। চলচ্চিত্রটির কাহিনী লিখেছিলেন জৈনেন্দ্র জৈন এবং চলচ্চিত্রটির কাহিনী শারীরিক এবং মানসিক ভালোবাসার মধ্যে এক পার্থক্য নিরূপণকারী কাহিনী হিসেবে আবর্তিত হয়।
এমা ওয়াটসন ২০১২ সালের চলচ্চিত্র "ইউর ভয়েস ইন মাই হেড"-এ এমা ওয়াটসন অভিনয় করেন। এটি নির্মাণে হ্যারি পটার ধারাবাহিক চলচ্চিত্রের পরিচালক ডেভিড ইয়েটসও জড়িত ছিলেন। কিন্তু ২০১৩ সালে জানা যায় যে, ওয়াটসন চলচ্চিত্রটির শ্রেষ্ঠাংশে এমা ফরেস্ট ভূমিকায় থাকবেন না। বরং এমিলি ব্লান্ট নামের চরিত্রটিতে অভিনয় করবেন। ২০১৩ সালের সেপ্টেম্বর নাগাদ জানা যায় যে, ওয়াটসন আবার এমা ফরেস্ট ভূমিকায় অভিনয় করছেন এবং চলচ্চিত্রটির কাজ নভেম্বরে শুরু হবে। তবে ঐ সময় পরিচালক ফ্রান্সেসকা গ্রেগরিনি চলচ্চিত্রটির পরিচালনার দায়িত্বভার গ্রহণ করেন।
বালি (চলচ্চিত্র) বালি হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন এস জে সূর্য, এবং প্রযোজনা করেন এস এস চক্রবর্তী নিক আর্টস প্রোডাকশনের ব্যানারে। এটি ছিলো সূর্য পরিচালিত প্রথম চলচ্চিত্র। অজিত কুমার এবং সিমরান চলচ্চিত্রটিতে মুখ্য ভূমিকায় অভিনয় করেন এবং জ্যোতিকা অভিনীত প্রথম তামিল চলচ্চিত্র এটিই ছিলো যদিও তিনি একটি ছোটো ভূমিকায় ছিলেন এবং অজিত কুমারের ভূমিকা ছিলো দ্বৈত। এছাড়াও চলচ্চিত্রটিতে বিবেক, পাণ্ডু এবং লিভিংস্টোন সহকারী ভূমিকায় অভিনয় করেন। রামায়ণ এর কাহিনীতে বর্ণিত 'বালি' চরিত্রের ওপর ভিত্তি করে এই চলচ্চিত্রটির কাহিনী আবর্তিত হয়েছে, এই চলচ্চিত্রটিতে দেব এবং শিব নামের দুই যমজ ভাই থাকে যাদের দুজনেরই চেহারা একই রকম, এখানে দেব আবার কানে শুনতে পায়না এবং কথা বলতে পারেনা। শিব প্রিয়া নামের একটা মেয়েকে প্রেম করে বিয়ে করে বাড়িতে নিয়ে আসে, এই প্রিয়ার প্রতি দেবের একটা আকর্ষণ ওদের বিয়ের আগে থেকেই থাকে, তবে দেব পরে জানতে পারে যে মেয়েটা তার ভাইয়ের প্রেমিকা কিন্তু তাও তার প্রতি তার আকর্ষণ থেকে যায়।
ইমরান খান (ভারতীয় অভিনেতা) ইমরান খান (; জন্মকালীন নাম: ইমরান পাল; জন্ম: ১৩ জানুয়ারি, ১৯৮৩) হলেন একজন সদ্য বিদায়ী ভারতীয় চলচ্চিত্র অভিনেতা। তিনি মার্কিন যুক্তরাষ্ট্রের নাগরিক। ইমরান খান হিন্দি চলচ্চিত্রে অভিনয় করেন। তিনি অভিনেতা আমির খান ও পরিচালক-প্রযোজক মনসুর খানের ভাগনে এবং পরিচালক-পরিচালক নাসির হুসেনের দৌহিত্র। "কয়ামত সে কয়ামত তক" (১৯৮৮) ও "জো জিতা ওহি সিকন্দর" (১৯৯২) ছবিতে তিনি শিশুশিল্পী হিসেবে অভিনয় করেছিলেন।
আরোহী (চলচ্চিত্র) আরোহী () হয়েছে ২০১৫ সালের ১৬ জানুয়ারি মুক্তি লাভ করা একটি অসমীয়া চলচ্চিত্র। অর্কিড এন্টারপ্রাইজের বেনারে মামণি খাখলারী প্রযোজনা করা এই চলচ্চিত্রটির পরিচালনা অরূপ মান্নার। চলচ্চিত্রটির মুখ্য চরিত্রে অভিনয় করেন শিশুশিল্পী শ্ববনম বরগয়ারী, রাগ ঐনিতম ও সালে্দনা শর্মা। সংগীত পরিচালনা মানস হাজারিকার৷
আরোহীর সংগীত পরিচালনা মানস হাজারিকার। শীর্ষ গানটিতে কণ্ঠদান করেন অভিনন্দা মান্না ও রবছন বরুয়া।
পূজা চেরি পূজা শিশুশিল্পী হিসেবে "ভালোবাসার রঙ" (২০১২), "তবুও ভালোবাসি" (২০১৩), "অগ্নি" (২০১৪) চলচ্চিত্রে অভিনয় করেছেন। মারাঠি ভাষার বিপুল প্রশংসিত "সৈরাট"-এর ছায়া অবলম্বনে নির্মিত "নূর জাহান" (২০১৮) চলচ্চিত্র দিয়ে পূজার প্রাপ্ত বয়স্ক অভিনেত্রী হিসেবে আত্মপ্রকাশ হয়। ছবিটিতে তার বিপরীতে অভিনয় করেন আরেক নবাগত আদৃত। তার দ্বিতীয় চলচ্চিত্র "পোড়ামন ২"। নবাগত পরিচালক রায়হান রাফী পরিচালিত এই চলচ্চিত্রে তার বিপরীতে ছিলেন আরেক নবাগত সিয়াম আহমেদ। একই বছরের নভেম্বরের শেষের দিকে "দহন" চলচ্চিত্রে রাফী-সিয়াম-পূজা জুটিকে পুনরায় একত্রে দেখা যায়।
লাভ এক্সপ্রেস লাভ এক্সপ্রেস হল ভারত এর একটি বাংলা ভাষার চলচ্চিত্র।চলচ্চিত্রটি ৯ সেপ্টেম্বর ২০১৬ সালে মুক্তি পাবে।এই চলচ্চিত্রের পরিচালক হলেন রাজীব কুমার।চলচ্চিত্রটিতে শ্রেষ্ঠাংশে অভিনয় করেছেন দেব (অভিনেতা),নুসরাত জাহান।জিৎ গাঙ্গুলি চলচ্চিত্রটির গান গুলিতে সুর দিয়েছেন।
ফেতিহ ১৪৫৩ চলচ্চিত্রটির আবহসঙ্গীতসমগ্র ২০ মার্চ আইটিউনসে এবং ৩ এপ্রিল অডিও সিডি আকারে মুক্তি পায়। চলচ্চিত্রটির আবহসঙ্গীত পরিচালনায় ছিলেন ব্রিটিশ সঙ্গীত পরিচালক বেঞ্চামিন ওয়ালফিস্চ।
আশা পারেখ ১৯৫২ সালে আসমান চলচ্চিত্রে বেবি আশা পারেখ নামে শিশুশিল্পী হিসেবে অভিনয় জীবনের সূত্রপাত ঘটে তাঁর। খ্যাতনামা চলচ্চিত্র পরিচালক বিমল রায় মঞ্চে তাঁর নৃত্য উপভোগ করেন ও ১৯৫৪ সালে বারো বছর বয়সে বাপ বেটি চলচ্চিত্রে অভিনয় করার সুযোগ দেন। কিন্তু চলচ্চিত্রটি দর্শক আকর্ষণে ব্যর্থ হয়। ফলশ্রুতিতে কয়েকবছর শিশুশিল্পী হিসেবে অভিনয় করেন তিনি। এমনকি বিদ্যালয়ের শিক্ষাজীবনও বন্ধ রাখেন তিনি। ষোলো বছর বয়সে তিনি পুণরায় অভিনয় জগতে ফিরে আসার চেষ্টা চালান ও নায়িকা হিসেবে অভিষেক ঘটান। কিন্তু ১৯৫৯ সালে মুক্তিপ্রাপ্ত বিজয় ভাটের গুঞ্জ উঠি শেহনাই থেকেও প্রত্যাখ্যাত হন। অভিনেত্রী অমিতার সহযোগিতায় অংশ নিলেও চলচ্চিত্র নির্মাতা দাবী করেছিলেন যে, তিনি তারকার উপযোগী নন। আটদিন পর চলচ্চিত্র নির্মাতা সুবোধ মুখোপাধ্যায় ও চিত্রলেখক নাসির হোসেন ১৯৫৯ সালে দিল দেকে দেখো চলচ্চিত্রে নায়িকা হিসেবে অন্তর্ভুক্ত করেন। তাঁর বিপরীতে শাম্মী কাপুর অভিনয় করেছিলেন। চলচ্চিত্রটি ব্যাপক সফলতা লাভ করে ও তিনি বিশাল তারকায় পরিণত হন। এরফলে হোসেনের সাথে দীর্ঘদিন ফলপ্রসূ সম্পর্ক প্রতিষ্ঠিত হয়। তিনি পারেখকে আরও ছয়টি চলচ্চিত্রে নায়িকা হিসেবে অভিনয়ের সুযোগ দেন। এছাড়াও হোসেন ২১ বছর ধরে চলচ্চিত্রে অংশগ্রহণের সাথে যুক্ত করেন যা ১৯৬৭ সালের বাহারো কে স্বপ্নের মাধ্যমে শুরু হয়েছিল। শুরুতে পারেখ কেবলমাত্র গ্ল্যামারগার্ল/চৌকুশ নৃত্যশিল্পী হিসেবে ভূমিকা রাখতেন। কিন্তু পরিচালক রাজ খোসলা তাঁকে তিনটি চলচ্চিত্রে গুরুত্বপূর্ণ ভূমিকায় নিয়ে আসেন। পরিচালক শক্তি সামন্ত তাঁকে আরও নাটকীয়রূপে পাগলা কাহিন কা ও কাটি পতঙ্গ চলচ্চিত্রে রাখেন। শেষের চলচ্চিত্রের জন্য ফিল্মফেয়ার সেরা অভিনেত্রীর পুরস্কারে ভূষিত হন। এছাড়াও বিজয় আনন্দ, মোহন সেগাল ও জে.পি. দত্তের ন্যায় প্রথীতযশা পরিচালকের সংস্পর্শে এসেছেন তিনি।
র‍্যাহনা হে তেরে দিল মে বসু ভাগ্যননী 'মিন্নালে' দেখে এর পরিচালক গৌতম মেননকে অনুরূপ হিন্দি চলচ্চিত্র বানাতে বলেন, তিনি নিজেই ওটির প্রযোজক হবেন বলে জানান তাকে এবং নায়ক হিসেবে মাধবনকেই নেওয়া হবে। মুখ্য অভিনেত্রী হিসেবে রিচা পাল্লোড়কে নেওয়া হবে ভাবা হলেও দিয়া মীর্জাকে নেওয়া হয় যেটি ছিল দিয়ার জীবনের প্রথম চলচ্চিত্র। মেনন প্রথমে মিন্নালে'র হিন্দি সংস্করণ বানাতে আপত্তি করেছিলেন কিন্তু বসুর পীড়াপীড়িতে তিনি রাজি হন।
চলচ্চিত্রটির সঙ্গীত মিন্নালের সঙ্গীত পরিচালক হরিষ জয়রাজই করেছিলেন, গীতিকার ছিলেন সমীর। গানের তালিকাঃ
শশী কাপুর চার বছর বয়সেই অভিনয়কর্মে সংশ্লিষ্ট হন। পৃথ্বী থিয়েটারে গমনকালে বাবা পৃথ্বীরাজ কাপুরের পরিচালনায় ও নির্দেশনায় নাটকসমূহে অভিনয় করেন। ১৯৪০-এর দশকের শেষদিকে শিশুশিল্পী হিসেবে চলচ্চিত্রে অভিনয় শুরু করেন। বাণিজ্যিকধর্মী চলচ্চিত্র সংগ্রাম, দানা পানিতে 'শশীরাজ' নামে আবির্ভূত হন। পৌরাণিক চলচ্চিত্রে ঐসময়ে একই নামে আরও একজন শিশু শিল্পী অভিনয় করতো। আগ ও আওয়ারায় শিশুশিল্পী হিসেবে স্মরণীয় অভিনয় করেন। ঐ চলচ্চিত্রসমূহে তাঁর বড়ভাই রাজ কাপুরের ছোটকালের চরিত্রে এবং ১৯৫০ সালে মুক্তিপ্রাপ্ত সংগ্রাম চলচ্চিত্রে অশোক কুমারের ছেলেবেলার চরিত্রে অভিনয় করেন। ১৯৪৮ থেকে ১৯৫৪ সময়কালে সর্বমোট চারটি হিন্দি চলচ্চিত্রে শিশুশিল্পী ছিলেন তিনি।
রিয়াজ ১৯৯৫ খ্রিস্টাব্দে মুক্তি পায় রিয়াজ অভিনীত প্রথম চলচ্চিত্র বাংলার নায়ক। এই চলচ্চিত্রে তিনি "মুন্না" চরিত্রে অভিনয় করে রূপালী পর্দায় অভিনেতা হিসেবে আত্মপ্রকাশ করেন এবং এটি ব্যবসা-সফল হয়েছিল। তবে তিনি চলচ্চিত্রের মূল ভূমিকায় ছিলেন না। এটির পরিচালক ছিলেন চলচ্চিত্র নির্মাতা দেওয়ান নজরুল।
হাথ কি সাফাই হাথ কি সাফাই হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির কাহিনীকার ছিলেন সেলিম-জাভেদ জুটি এবং পরিচালক ছিলেন প্রকাশ মেহরা, প্রযোজনা করেছিলেন আইএ নাদিয়াদওয়ালা। চলচ্চিত্রটিতে বিনোদ খান্না, রণধীর কাপুর, হেমা মালিনী এবং সিমি গারেওয়াল মুখ্য ভূমিকায় ছিলেন। বিনোদ খান্না ফিল্মফেয়ার বেস্ট সাপোর্টিং এ্যাক্টর এ্যাওয়ার্ড জিতেছিলেন। চলচ্চিত্রটির সঙ্গীত পরিচালনায় ছিলেন কল্যাণজী-আনন্দজী। চলচ্চিত্রটি বক্স অফিসে মোটামুটি হিট হয়েছিলো।
শুধ দেশী রোমান্স শুধ দেসী রোমান্স ২০১৩ সালের একটি হিন্দি চলচ্চিত্র যেখানে বানী কাপুর, সুশান্ত সিং রাজপুত এবং পরিনীতি চোপড়া মুখ্য ভূমিকায় ছিলেন। চলচ্চিত্রটির প্রযোজক ছিলেন আদিত্য চোপড়া এবং পরিচালক মনীষ শর্মা। চলচ্চিত্রটির কাহিনী রাজস্থানের জয়পুরে দেখানো হয়, এবং বিয়ে ছাড়াই এক্ত্রবাসের বিষয়টি চলচ্চিত্রটিতে ফুটে উঠেছে।
অদম্য (চলচ্চিত্র) অদম্য () হল ২০১৪ সালের ১২ ডিসেম্বরে মুক্তি লাভ করা একটি অসমীয়া চলচ্চিত্র। বি বি এণ্টারটেইনমেণ্ট প্রাইভেট লিমিটেডের বেনারে বসন্ত কুমার বরুয়া ও ববী শর্মা বরুয়ার প্রযোজনা করা এই চলচ্চিত্রটির পরিচালনা ও কাহিনী ববী শর্মা বরুয়ার। স্ক্রীশ্ব্‌স রোগ ও সমাজে এর প্রভাবক বিষয়বস্তু হিসাবে নিয়ে নির্মিত চলচ্চিত্রটির মুখ্য চরিত্রে অভিনয় করেন প্রণামী বরাই। চলচ্চিত্রটি ২০১৪ সালের ঢাকা আন্তঃরাষ্ট্রীয় চলচ্চিত্র উৎসবে Spritual film শাখায় শ্রেষ্ঠ চলচ্চিত্রের সম্মান লাভ করেন।
অদম্যর সঙ্গীত পরিচালক পংকজ শর্মা। ছবিটির গানের রচয়িতা ববী শর্মা বরুয়া। গানগুলিতে কণ্ঠদান করেছেন প্রজ্ঞান বরুয়া, নন্দিতা শর্মা ও সুলক্ষণা বরুয়াই। গানের সুর জিত কাশ্যপের।
বাজীরাও মস্তানী ২০১৫ সালের ১৮ ডিসেম্বর চলচ্চিত্রটি ভারতে মুক্তি পায়। এছাড়া ছবিটি ২০১৬ সালে ৪৭তম ভারতীয় আন্তর্জাতিক চলচ্চিত্র উৎসবে ভারতীয় প্যানারোমা বিভাগে প্রদর্শিত হয়। ছবিটি ₹৩৫৮.২ কোটি আয় করে বলিউডের সর্বকালের সেরা আয়কারী চলচ্চিত্রের তালিকায় অন্তর্ভুক্ত হয়। চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে।চলচ্চিত্রটির মূল সুর করেছেন সঞ্চিত বালহারা। সঙ্গীত পরিচালনা করেছেন সঞ্জয় লীলা বনশালি এবং তার সহযোগী ছিলেন শ্রেয়স পুরাণিক ও দেবরথ নদার। হিন্দি গীত লিখেছেন সিদ্ধার্থ-গরিমা, এ. এম. তুরাজ, প্রশান্ত ইগনোলে। ২০১৫ সালের ২৪ নভেম্বর চলচ্চিত্রটির গানের অ্যালবাম প্রকাশ করে ইরোস মিউজিক। হিন্দি ভাষার অ্যালবামে দশটি গান রয়েছে। অ্যালবামটি তামিল ও তেলেগু ভাষায়ও প্রকাশিত হয়। তামিল ভাষার গীত লিখেছেন মধন কার্কি, ও তেলেগু ভাষার গীত লিখেছেন রামাজোগয়া শাস্ত্রী। এই দুই ভাষার অ্যালবামে আটটি করে গান রয়েছে।
ভাত দে ভাত দে , এটি ১৯৮৪ সালে মুক্তিপ্রাপ্ত বাংলাদেশী চলচ্চিত্র। বাংলাদেশের বিখ্যাত সম্পাদক, কাহিনীকার ও চলচ্চিত্র পরিচালক আমজাদ হোসেন ছবিটির সংলাপ, চিত্রনাট্য ও পরিচালনা করেছেন । ছবিটিতে বিভিন্ন চরিত্রে অভিনয় করেছেন আলমগীর, শাবানা, রাজীব, আনোয়ার হোসেন, শিশুশিল্পী হিসেবে আঁখি আলমগীর।
ইওর নেম জাপানি রক ব্যান্ড রেডউইম্পসের প্রধান কন্ঠদাতা  নোদা ইয়োজিরু, ইওর নেমের থিম সঙ্গীতের জন্য সুর প্রদান করেন। পরিচালক মাকোতো শিনকাই তাকে চলচ্চিত্রটির জন্য সুরারোপ করার অনুরোধ করেন এই ভেবে যে সঙ্গীতটি চরিত্রগুলোর সংলাপ অথবা স্বগত উক্তিকে সম্পূর্ণভাবে প্রকাশ করতে পারবে । রেডউইম্পস ইওর নেম চলচ্চিত্রের জন্য নিম্নলিখিত গান গুলো সম্পন্ন করে:
আলী আব্বাস জাফর আলী আব্বাস জাফর () হলেন একজন ভারতীয় চলচ্চিত্র পরিচালক, চিত্রনাট্যকার, অভিনেতা এবং চিত্র পরিচালক। জাফরের পরিচালিত মেরে ব্রাদার কি দুলহান চলচ্চিত্রটির জন্য বলিউড পাড়ায় পরিচালক হিসেবে সবচেয়ে বেশী পরিচিত।
পুনীত রাজকুমার আশির দশকে শিশুশিল্পী হিসেবে কাজ করার পর আপ্পু নামক একটি কন্নড় ছবিতে মুখ্য চরিত্রে অভিনয় করার মধ্যে দিয়ে পুনীত রাজকুমারের কন্নড় চলচ্চিত্র জগতে অভিষেক হয়। ছবিটি সুপারহিট হয়েছিল। এছাড়াও তাঁর অভিনীত আরও কতগুলি কন্নড় ছবি, যথা, আভি (২০০৩), আকাশ (২০০৫), আরাসু (২০০৭), মিলনা (২০০৭), ভামসি (২০০৮), রাম (২০০৯), জ্যাকি (২০১০) এবং পরমাত্মা (২০১১) - র জন্য তিনি সুখ্যাতি লাভ করেন, এবং তাঁর ওই ছবিগুলি বাণিজ্যিকভাবে সাফল্যও পেয়েছিল।
জর্জ ওয়ালেস (চলচ্চিত্র) জর্জ ওয়ালেস () হচ্ছে ১৯৯৭ সালে নির্মিত একটি টেলিচলচ্চিত্র। এটির পরিচালক জন ফ্রাঙ্কেনহাইমার, এবং এতে শ্রেষ্ঠাংশে অভিনয় করেছেন গ্যারি সিনাইস, মারে উইনিংহ্যাম, ও অ্যাঞ্জেলিনা জোলি। এই চলচ্চিত্রটির জন্য পরবর্তী বছর, পরিচালক জন ফ্রাঙ্কেনহাইমার, গ্যারি সিনাইস, মারে উইনিংহ্যাম এমি পুরস্কার লাভ করেন। ১৯৯৬ সালে মার্শাল ফ্রেডি'র রচিত জীবনীমূলক উপন্যাস "দ্য ক্লাসিক পোর্ট্রেট অফ আলাবামা গভর্নর জর্জ ওয়ালেস" অনুসারে চলচ্চিত্রটি তৈরি। চলচ্চিত্রটির মূল চিত্রনাট্য লেখার সাথেও মার্শাল ফ্রেডি যুক্ত ছিলেন।
জোড়ি ব্রেকার্স জোড়ি ব্রেকার্স (যুগল ভগ্নকারী) হচ্ছে ২০১২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে মাধবন এবং বিপাশা বসু মুখ্য ভূমিকায় অভিনয় করেন, এছাড়াও ছিলেন অমি বৈদ্য, দীপান্বিতা শর্মা এবং মিলিন্দ সোমন। চলচ্চিত্রটির পরিচালক ছিলেন অশ্বিনী চৌধুরী। চলচ্চিত্রটির নাম প্রথমে "শাদী ফাস্ট ফরোয়ার্ড" রাখার কথা ভাবা হয়েছিলো। ২০১২ সালের ২৪শে ফেব্রুয়ারী চলচ্চিত্রটি প্রেক্ষাগৃহে মুক্তি পেয়েছিলো।
আনন্দ (চলচ্চিত্র) আনন্দ (; ; ) ১৯৭১ সালে মুক্তি পাওয়া একটি হিন্দি ভাষার ভারতীয় চলচ্চিত্র। এই চলচ্চিত্রটির কাহিনীকার ও পরিচালক হৃষিকেশ মুখার্জী এবং এতে রাজেশ খান্না ও অমিতাভ বচ্চন অভিনয় করেন, যেখানে রাজেশ খান্না ছিলেন ছবিটির নাম ভূমিকায়।এই চলচ্চিত্রটির সঙ্গীতের দায়িত্বে ছিলেন সলিল চৌধুরী। গানের কথা লিখেছিলেন গুলজার ও যোগেশ। চলচ্চিত্রটিতে অমিতাভ বচ্চন "মওত্ তো এক কবিতা হ্যায়" শিরোনামে একটি কবিতা আবৃত্তি করেন যা লিখেছিলেন গুলজার।
অ্যাঞ্জেলিনা জোলি উঁচুমানের অভিনয় প্রতিভা ও দক্ষতা থাকাসত্ত্বেও জোলির অভিনীত চলচ্চিত্রগুলো প্রায়ই আন্তর্জাতিকভাবে সাড়া ফেলতে ব্যর্থ হতো; তাঁর এই অপূর্ণতা পূর্ণ হয় ২০০১ সালে "" চলচ্চিত্রে অভিনয়ের মাধ্যমে। চলচ্চিত্রটি ছিলো জনপ্রিয় ভিডিও গেম "টুম্ব রেইডার"-এর ওপর ভিত্তি করে তৈরি। এই চলচ্চিত্রে লারা ক্রফ্‌ট চরিত্রে অভিনয় করার জন্যে জোলিকে ব্রিটিশ উচ্চারণে ইংরেজি বলা শিখতে হয়েছিলো ও মার্শাল আর্টের প্রশিক্ষণ নিতে হয়েছিলো। জোলি তাঁর অভিনয়ের জন্য প্রশংসিত হন, কিন্তু চলচ্চিত্রটির ক্ষেত্রে বেশিরভাগ মন্তব্যই আসে অণুৎসাহমূলক। "স্লান্ট ম্যাগাজিন" মন্তব্য করে, “লারা ক্রফ্‌ট চরিত্রটিতে অভিনয় করার জন্যই অ্যাঞ্জেলিনা জোলির জন্ম হয়েছিলো কিন্তু পরিচালক সাইমস ওয়েস্ট তাঁকে একটি ফ্রগার খেলার কাঠামোর ভেতর দিয়ে যেতে বাধ্য করেছেন।” তবে সবকিছুর পরও ব্যবসায়িকভাবে চলচ্চিত্রটি ছিলো সফল; বিশ্বব্যাপী এটির আয় ছিলো ২৭.৫ কোটি মার্কিন ডলার, এবং এই চলচ্চিত্রটির মাধ্যমে জোলির আন্তর্জাতিক খ্যাতির শুরু।
অনেক সাধের ময়না অনেক সাধের ময়না ২০১৪ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটির পরিচালক জাকির হোসেন রাজু এবং এর চিত্রনাট্য লিখেছেন ফারজানা। পরিবেশক ও প্রচারক হিসেবে কাজ করেছেন জাজ মাল্টিমিডিয়া। চলচ্চিত্রটির প্রধান চরিত্রে অভিনয় করেছেন মাহিয়া মাহী এবং বাপ্পি চৌধুরী।
বেন অ্যাফ্লেক বেনজামিন গিজা অ্যাফ্লেক বোল্ডট (ইংরেজি: "Benjamin Geza Affleck-Boldt" জন্ম: ১৫ই আগস্ট, ১৯৭২) তবে বেন অ্যাফ্লেক নামে ভাল পরিচিত, একজন আমেরিকান অভিনেতা এবং চলচ্চিত্র পরিচালক। তিনি শিশুশিল্পী হিসেবে কর্মজীবন শুরু করেন পিবিএস এর শিক্ষামূলক "দ্য ভোয়াজ অব দ্য মিমি" (১৯৮৪, ১৯৮৮) টিভি সিরিজের মাধ্যমে।
ফারুক ফারুক ১৯৭১ সালে এইচ আকবর পরিচালিত "জলছবি" চলচ্চিত্রে অভিনয়ের মাধ্যমে বাংলা চলচ্চিত্রে আগমন করেন। তার বিপরীতে নায়িকা হিসেবে কবরী অভিনয় করেন। এর পরে তিনি ১৯৭৩ সালে খান আতাউর রহমান পরিচালিত "আবার তোরা মানুষ হ", ১৯৭৪ সালে নারায়ণ ঘোষ মিতা পরিচালিত "আলোর মিছিল" দুটি মুক্তিযুদ্ধ ভিত্তিক চলচ্চিত্রে পার্শ্ব চরিত্রে অভিনয় করেন। ১৯৭৫ সালে গ্রামীণ পটভূমিতে নির্মিত "সুজন সখী" ও "লাঠিয়াল" দুটি ব্যবসাসফল ও আলোচিত চলচ্চিত্রে অভিনয় করেন এবং সে বছর "লাঠিয়াল" চলচ্চিত্রে অভিনয়ের জন্য সেরা পার্শ্ব চরিত্রে অভিনেতা হিসেবে জাতীয় চলচ্চিত্র পুরস্কার লাভ করেন। এরপরে ১৯৭৬ সালে মুক্তি পায় তার অভিনীত তিনটি ছায়াছবি "সূর্যগ্রহণ", "মাটির মায়া" ও "নয়নমনি"। চলচ্চিত্র তিনটি বিভিন্ন বিভাগে জাতীয় চলচ্চিত্র পুরস্কার লাভ করে। পরের বছর শহীদুল্লাহ কায়সার রচিত কালজয়ী উপন্যাস "সারেং বৌ" অবলম্বনে নির্মিত "সারেং বৌ" ও আমজাদ হোসেন পরিচালিত "গোলাপী এখন ট্রেনে" চলচ্চিত্রে অভিনয় করেন। চলচ্চিত্র দুটি নারীকেন্দ্রিক হলেও তার অভিনয় সমালোচকদের প্রশংসা অর্জন করে। ১৯৭৯ সালে তার অভিনীত "নাগরদোলা", "দিন যায় কথা থাকে", "কথা দিলাম", "মাটির পুতুল", "সাহেব", "ছোট মা", "এতিম", "ঘরজামাই" চলচ্চিত্রগুলো ব্যবসাসফল হয়। ১৯৮০ সালে "সখী তুমি কার" ছায়াছবিতে শাবানার বিপরীতে শহুরে ধনী যুবকের চরিত্রে অভিনয় করে সমালোচকদের প্রশংসা লাভ করেন। ১৯৮৭ সালে "মিয়া ভাই" চলচ্চিত্রের সাফল্যের পর তিনি চলচ্চিত্রাঙ্গনে মিয়া ভাই হিসেবে পরিচিতি লাভ করেন।
দর্পণ বিসর্জন পল্লীকবি জসীম উদ্‌দীন রচিত ছোটগল্প "আয়না" থেকে চলচ্চিত্রটির মূল ভাবনা গৃহীত হয়েছে। চিত্রনাট্য ও সংলাপ লিখেন পরিচালক সুমন ধর। পরিচালক মূলত টেলিভিশন চলচ্চিত্র হিসেবে এর নির্মাণ কাজ শুরু করেন।
ব্যান্ড বাজা বারাত ব্যান্ড বাজা বারাত হচ্ছে ২০১০ সালে মুক্তিপ্রাপ্ত একটি বলিউড চলচ্চিত্র যেটিতে রণবীর সিং এবং অনুষ্কা শর্মা মুখ্য ভূমিকায় অভিনয় করেন। যশ রাজ ফিল্মসের ব্যানারে এই চলচ্চিত্রটির পরিচালক ছিলেন মনিষ শর্মা, মনিষ পরিচালিত এটিই প্রথম চলচ্চিত্র ছিলো। চলচ্চিত্রটির কাহিনী বিয়ের অনুষ্ঠান আয়োজন নিয়ে। ২০১০ সালের ১০ ডিসেম্বর চলচ্চিত্রটি মুক্তি পায়।
আয়থা এড়ুথু আয়থা এড়ুথু (তিনটি বিন্দু) ২০০৪ সালের একটি তামিল চলচ্চিত্র যেটির কাহিনী লিখিত হয়েছিল মণি রত্নম দ্বারা এবং পরিচালনায়ও তিনিই ছিলেন। এই চলচ্চিত্রে ছিলেন সুরিয়া, মাধবন, সিদ্ধার্থ, মীরা জেসমীন, তৃষা কৃষ্ণান এবং এশা দেওল, তামিল সিনেমা ইন্ডাস্ট্রির খ্যাতনামা পরিচালক পি ভারতীরাজা এই চলচ্চিত্রে একটি গুরুত্বপূর্ণ ভূমিকায় ছিলেন। চলচ্চত্রটির সঙ্গীত পরিচালনা করেছিলেন এ আর রহমান এবং রবি কে চন্দ্রন ছিলেন সিনেমাটোগ্রাফার আর শ্রীকর প্রসাদ ছিলেন সম্পাদনার দায়িত্বে। চলচ্চিত্রটির নাম আয়থা এড়ুথু একটি তামিল বর্ণ 'তিনটি বিন্দু' (ஃ) থেকে নেওয়া হয়েছে - তিনটি বিন্দু এই চলচ্চিত্রের তিনটি আলাদা চরিত্রকে নির্দেশ করে যারা সমাজের ভিন্ন ভিন্ন অবস্থানে থাকে। মণি রত্নম এই চলচ্চিত্রটি হিন্দি ভাষাতেও নির্মাণ করেছিলেন সম্পূর্ণ ভিন্ন অভিনয়শিল্পীদের দ্বারা তবে সেখানে এশা দেওল ছিলেন, হিন্দি চলচ্চিত্রটির নাম ছিল 'ইউভা' (যুব) আর এটি তামিল চলচ্চিত্রটির সঙ্গেই (২১ মে ২০০৪) মুক্তি দেওয়া হয়েছিল, তামিল চলচ্চিত্রটি তেলুগু ভাষাতেও অনুবাদ করে মুক্তি দেওয়া হয়েছিল। চলচ্চিত্রটি প্রযোজনার দায়িত্বে ছিল 'মাদ্রাজ টকিজ' প্রতিষ্ঠান যেটি মণি রত্নমের নিজেরই।
য্যাহরিলা ইনসান য্যাহরিলা ইনসান হচ্ছে ১৯৭৪ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটির পরিচালক ছিলেন দক্ষিণ ভারতীয় চলচ্চিত্রের পরিচালক পুত্তান্না কানাগাল এবং প্রযোজনা করেছিলেন বীরেন্দ্র সিনহা। চলচ্চিত্রটিতে মুখ্য ভূমিকায় ছিলেন ঋষি কাপুর, মৌসুমী চট্টোপাধ্যায়, নীতু সিং, অম্বরিশ এবং প্রাণ। চলচ্চিত্রটি বক্স অফিসে তেমন একটা সাফল্য না দেখাতে পারলেও রাহুল দেব বর্মণের সুরারোপিত 'ও হাসিনি' গানটা দারুণ জনপ্রিয়তা পেয়েছিলো।
ভোল্‌ফগাংক্‌ আমাডেয়ুস মোৎসার্ট মোৎসার্টের শৈশবে তাঁর পরিবার কয়েকটি ইউরোপীয় সফরে যায়, যেখানে তিনি ও নান্নেরল শিশুশিল্পী হিসেবে সঙ্গীত পরিবেশনা করেন। এই পরিবেশনা শুরু হয় ১৭৬২ সালে মিউনিখে বাভারিয়ার প্রিন্স-ইলেক্টর তৃতীয় মাক্সিমিলিয়ানের রাজদরবারে ও ভিয়েনা ও প্রাগে সঙ্গীত পরিবেশনার মধ্য দিয়ে। এরপর তারা স্বপরিবারে সাড়ে তিন বছর ব্যাপী একটি দীর্ঘ কনসার্ট সফরে বের হন এবং মিউনিখ, মানহাইম, প্যারিস, লন্ডন, হেগ, পুনরায় প্যারিস এবং জুরিখ, ডনাউশিঙ্গেন, ও মিউনিখ হয়ে বাড়ি ফিরেন। এই সফরে তিনি অসংখ্য সঙ্গীতজ্ঞের সাথে পরিচিত হন এবং তাদের কাজের সাথে পরিচিত হন। ১৭৬৪ থেকে ১৭৬৫ সালে লন্ডনে ইয়োহান ক্রিস্টিয়ান বাখের সাথে তাঁর সাক্ষাৎ হয়েছিল। তাঁর কাজে বাখের বিশেষ প্রভাব ছিল। আট বছর বয়সে মোৎসার্ট তাঁর প্রথম সুর রচনা করেন, ধারণা করা হয় এর বেশিরভাগ অংশই তাঁর পিতা সুর করে দিয়েছিলেন। ১১ বছর বয়সে তিনি একটি ওরাটোরিয়া রচনা করেন এবং ১২ বছর বয়সে তিনি প্রথম অপেরার সুর করেন। ১৭৬৪ সালে মোৎসার্টের করা প্রথম সুর গ্রন্থাকারে প্রকাশিত হয়।
কমল দাশগুপ্ত ২৩ বছর বয়সে হিজ মাস্টার্স ভয়েস গ্রামোফোন কোম্পানির সঙ্গীত-পরিচালক ও সুরকার হিসেবে নিযুক্ত ছিলেন তিনি। কলাম্বিয়া রেকর্ড কোম্পানিতেও কর্ম সম্পাদন করেন। তিনি ছিলেন প্রথম বাঙালি যিনি উর্দু ভাষায় কাওয়ালি গান পরিবেশন করেন। এইচএমভিতে এক মাসে তিপ্পান্নটি গান রেকর্ড করে দৃষ্টান্ত স্থাপন করেন। হায়দ্রাবাদের নিজামের গোল্ডেন জুবিলির বিশেষ গান রেকর্ড করেন। ইন্ডিয়ান ন্যাশনাল আর্মি'র "মার্চিং সং" তাঁর সুরে রেকর্ড করা হয়। রেকর্ডসংখ্যক গানে সুর করার জন্য ১৯৫৮ সালে এইচএমভিতে তাঁর সিলভার জুবিলি অনুষ্ঠিত হয়। তাঁর সুরারোপিত গানের ডিস্কের সংখ্যা প্রায় আট হাজার।
সঞ্জু চলচ্চিত্রটির সাউন্ডট্রেক এ আর রহমান, রোহন-রোহন এবং বিক্রম মন্ত্রসে কর্তৃক রচিত ৬টি গান বৈশিষ্ট্য করে যেখানে ইরশাদ কামিল, শেখর অস্তিত্ব, পুনিত শর্মা, রোহন গোখালে এবং অভিজাৎ জোশি দ্বারা গীতিকবিতা লিখিত। চলচ্চিত্রের স্কোরটি সঞ্জয় ওয়ান্দ্রেকার এবং অতুল রানিনগার দ্বারা রচিত। চলচ্চিত্রের প্রযোজক, বিধু বিনোদ চোপড়া প্রথমে দুইটি গানের জন্য অসন্তুষ্ট ছিলেন। গানগুলির সাথে দৃশ্যগুলি শুট করার পরিবর্তে, তারা একই দৃশ্যগুলিতে মানানসই করানোর জন্য আসল গানগুলিকে রচনা করতে এ আর রহমানকে সাক্ষর করার সিদ্ধান্ত নিলেন। রহমান একজন অতিথি সুরকার হিসেবে যুক্ত হন এবং তার দৈনন্দিন সহকর্মী ইরশাদ কামিল দ্বারা লিখিত গীতিকবিতার সাথে চলচ্চিত্রটির জন্য দুইটি গানে সুর দেন। সোনু নিগম এবং সুনিধি চৌহান দ্বারা কন্ঠিত প্রথম একক, "মেঁ বান্ধিয়া তু ভি বান্ধিয়া" ৩ জুন ২০১৮-তে মুক্তি পায়। সুখবিন্দর সিং এবং শ্রেয়া ঘোষাল দ্বারা গাওয়া দ্বিতীয় একক, "কার হার মায়দান ফাতে" ১০ জুন ২০১৮-তে মুক্তি পায়। চলচ্চিত্রটির অ্যালবামটি টি-সিরিজ দ্বারা ২৯ জুন ২০১৮-তে মুক্তি দেওয়া হয়।
শিমূল ইউসুফ শিমূল ইউসুফ মার্চ ২১, ১৯৫৭ সালে ঢাকায় জন্মগ্রহণ করেন এবং সাত ভাই বোনদের মধ্যে তিনি সবার ছোট ছিলেন। তার পিতা মেহতের বিল্লাহ কমলাপুরে একজন গায়ক হিসেবে কাজ করতেন। শিমুল পাচঁ বছর বয়স থেকে গান শুরু করেন। তিনি রেডিও এবং টেলিভিশনে গান পরিবেশন করতেন এবং কচি কাঁচার মেলা নামক একটি শিশুদের গানের অনুষ্ঠানে তিনি গান গায়তে যান। তিনি ওস্তাদ হেলাল উদ্দিন, পি সি গোমেজ, আলতাপ মাহমুদ এবং আব্দুল লতিফ থেকে শাস্ত্রীয় এবং বাংলাদেশের ঐতিহ্যগত গানের উপর প্রশিক্ষণ গ্রহণ করেন। ১৯৬২ সালে মাত্র ৫ বছর বয়সে তিনি শিশুশিল্পী হিসাবে মঞ্চে অভিনয় ও সঙ্গীত জীবন শুরু করেন। ১৯৬৩ সালে তিনি তৎকালীন রেডিও পাকিস্তানে শিশুশিল্পী হিসাবে আত্মপ্রকাশ করেন। ১৯৬৪ সালে তঃকালীন পাকিস্তান টেলিভিশনের সম্প্রচারের প্রথম দিন শিশুশিল্পী হিসাবে সঙ্গীত পরিবেশন করেন।
ভিন্নাইতান্ডি ভারুভায়া চলচ্চিত্রটির মূল কাহিনী হলো একটি হিন্দু তামিলভাষী ছেলে একটি খ্রিস্টান মালয়ালামভাষী মেয়েকে দেখে পছন্দ করে ফেলে এবং তার সঙ্গে প্রেম করতে চায় কিন্তু মেয়েটা শুধু বন্ধু হিসেবে থাকতে চায়। ২০১০ সালের ২৬ ফেব্রুয়ারী চলচ্চিত্রটি মুক্তি পায়। ২০১২ সালে পরিচালক গৌতম 'এক দিওয়ানা থা' নামের অনুরূপ একটি হিন্দি চলচ্চিত্র মুক্তি দেন যেখানে প্রতীক বব্বর এবং এমি জ্যাকসন ছিলেন।
জর্জ রয় হিল জর্জ রয় হিল (; ২০ ডিসেম্বর ১৯২১ - ২৭ ডিসেম্বর ২০০২) ছিলেন একজন মার্কিন চলচ্চিত্র পরিচালক। তিনি পল নিউম্যান ও রবার্ট রেডফোর্ড অভিনেতা যুগলকে নিয়ে "বুচ ক্যাসিডি অ্যান্ড দ্য সানড্যান্স কিড" (১৯৬৯) ও "দ্য স্টিং" (১৯৭৩) চলচ্চিত্র নির্মাণের জন্য প্রসিদ্ধ। প্রথম চলচ্চিত্রটির জন্য তিনি শ্রেষ্ঠ পরিচালনা বিভাগে বাফটা পুরস্কার এবং দ্বিতীয় চলচ্চিত্রটির জন্য শ্রেষ্ঠ পরিচালনা বিভাগে একাডেমি পুরস্কার অর্জন করেন।
মৃদুলা বরুয়া অসমের শোণিতপুর জেলার শোতীয়া নামক স্থানে মৃদুলা বরুয়ার জন্ম হয়। তাঁর পিতার নাম যোগেন্দ্রনাথ বরুয়া। তিনি ছিলেন প্রতাপগড় চা বাগানের আউটডোর ইনচার্জ। তাঁর মাতা-পিতা তাঁদের ৬টি সন্তান নিয়ে বিশ্বনাথ চারিআলিতে বসবাস করা আরম্ভ করেন।।
শোতীয়া বিদ্যালয়ে অধ্যয়ন করার সময় মৃদুলা বরুয়া বিদ্যালয়ের নাটক প্রতিযোগিতায় অংশ গ্রহণ করে তৃতীয় পুরষ্কার লাভ করেন। মহাবিদ্যালয়ে অধ্যয়নরত সময়ে তিনি সদৌ অসম সূর্য বরা সোবরনী একাংক নাটক প্রতিযোগীতায় অংশ গ্রহণ করে প্রথম পুরস্কার প্রাপ্ত করেন। এখানেই অসমীয়া চলচ্চিত্র পরিচালক ও অভিনেতা আব্দুল মজিদ তাঁর প্রতিভাকে আবিষ্কার করেন ও অসমীয়া চলচ্চিত্রে জগতে প্রবেশ করার সুযোগ প্রদান করেন।।
মৃদুলা বরুয়ার চলচ্চিত্র জীবন আরম্ভ হয় হেমন্ত দত্ত পরিচালিত ও প্রমোদ বরুয়া প্রযোজিত ছায়াছবি উপপথের মাধ্যমে। পরিচালক দ্বিজেন্দ্র নারায়নদেব সেই সময়ে তাঁর ছায়াছবি মরমীর জন্য নতুন অভিনেত্রীর সন্ধানে ছিলেন। অভিনেতা হীরেন চৌধুরী তাঁকে মৃদুলা বরুয়ার সহিত পরিচয় করান ও মৃদুলা বরুয়া অভিনেত্রী রুপে নির্বাচিত হন। ফলে কম বয়সে মহাবিদ্যালয়ে অধ্যয়নরত সময়ে মৃদুলা বরুয়া দুইটি অসমীয়া চলচ্চিত্রে অভিনয় করার সুযোগ পায়। উল্লেখ্য যে উপপথ তাঁর অভিনীত প্রথম ছায়াছবি ও মরমী তাঁর মুক্তিপ্রাপ্ত প্রথম ছায়াছবি কারণ উপপথ ১৯৮০ সনে মুক্তি পায় ও মরমী ১৯৭৮ সনে মুক্তি পেয়েছিল।। 
১৯৭৯ সনে তিনি মেঘ মুক্তি নামক চলচ্চিত্রে দুইটি যমজ বোনের চরিত্রে অভিনয় করেন। যমজ চরিত্রে অভিনীত হওয়া এইটিই ছিল প্রথম অসমীয়া চলচ্চিত্র। তারপর তাঁর দুইটি সফল চলচ্চিত্র বোয়ারী ও ককাদেউতা নাতী আরু হাতী মুক্তি পাওয়ার সঙ্গে সঙ্গেই তিনি সুদক্ষ অভিনেতা রুপে প্রতিষ্ঠিত হন। পরবর্তী সময়ে তাঁর অভিনীত মা ও প্রতিমা নামক দুইটি নারীকেন্দ্রিক ছায়াছবি মুক্তি পায় যেখানে তিনি বেশী বয়সের নারীর চরিত্রে অভিনয় করেন।।
নিজের সুদীর্ঘ অভিনয় জীবনে তিনি বিভিন্ন চরিত্রে অভিনয় করে সফলতা অর্জন করেন। আবর্তন, ইতিহাস, গুন গুন গানে গানে ইত্যাদি চলচ্চিত্রে অভিনয় করে তিনি সমালোচক থেকে উচ্চ প্রশংসা লাভ করেন।।
চলচ্চিত্র ছাড়াও তিনি ৩০ অধিক ভি.সি.ডি ছবি, হিন্দী ও অসমীয়া ধারাবাহিক ও টেলীফিল্মে অভিনয় করেছেন।।
২০০০ সনে তিনি নিজেকে প্রযোজক রুপে আত্মপ্রকাশ করে দূরদর্শনের দুইটি ধারাবাহিক প্রযোজনা করেন।।
রজনীকান্ত “রানা” সিনেমাটি পুনরায় শুরু করার ক্ষেত্রে বহু বাধা পড়ায়, রজনীকান্ত তার জনপ্রিয় “এনথারিন” চরিত্র, “চিট্টি”। এই চরিতে তিনি অতিথি শিল্পী হিসেবে আবার অভিনয় করেন শাহরুখ খান এবং কারিনা কাপুর অভিনীত বলিউড বিজ্ঞান কল্পকাহিনী চলচ্চিত্র “রা-ওয়ান” (২০১১) এ। ২০১১ সালের নভেম্বরে, সিদ্ধান্ত হয় যে, “রানা” সিনেমাটির নির্মাণকাজ বন্ধ করে দেওয়া হবে এবং প্রধান চরিত্র হিসেবে রজনীকান্ত অভিনীত একটি নতুন চলচ্চিত্র নির্মাণ করাহবে, যার নাম “কোচাহদাইয়্যান”, এর পরিচালক হবে সৌন্দর্য্য রজনীকান্ত এবং লেখক কে.এস.রবিকুমার। দীপিকা পাড়ুকোন অভিনীত একটি মোশন ক্যাপচার সিনেমা যা ২০১৪ সালের এপ্রিলে মুক্তিপ্রাপ্ত হবে বলে কার্যরুটিনে যোগ করা হয়।
লেটিটিয়া রাইট ২০১৮ সালে, তিনি মার্কিন জনপ্রিয় কমিক বই প্রকাশনা প্রতিষ্ঠান মার্ভেল কমিকস-এর মালিকানা ভিত্তিক প্রতিষ্ঠান মার্ভেল স্টুডিওস দ্বারা প্রযোজিত প্রতিষ্ঠান যার একটি এজেন্সি, মার্ভেল সিনেমাটিক ইউনিভার্স-এর মার্কিন কল্পবিজ্ঞান দৃশ্যকাব্যের চলচ্চিত্র ব্লাক প্যান্থার-এ সহকারী অভিনেত্রীর ভূমিকায় শুরি হিসেবে অভিনয় করেছেন, চলচ্চিত্রটিতে তিনি শিরোনামিক ভূমিকা, এছাড়াও চলচ্চিত্রটির মূল ভূমিকা "ব্লাক প্যান্থার"-এর, বোন হিসেবে অভিনয় করেছেন, যেখানে মূল শিরোনামিক ভূমিকায় অভিনয় করেছেন মার্কিন অভিনেতা চাদউইক বোসম্যান। জনপ্রিয় মার্কিন চলচ্চিত্র ধারাবাহিক "এভেন্জার্স" এর আসন্ন মুক্তি পেতে যাওয়া ধারাবাহিক ""-চলচ্চিত্রটিতেও তিনি একই ভূমিকায় অভিনয় করবেন, যেটি ২০১৮ সালেই মুক্তি পাওয়ার কথা রয়েছে। তিনি, মার্কিন ঔপন্যাসিক আর্নেস্ট ক্রাইন-এর ২০১১ সালের কল্পবিজ্ঞান উপন্যাস "রেডি প্লেয়ার ওয়ান" অবলম্বনে তৈরী এর চলচ্চিত্র সংস্করণ "রেডি প্লেয়ার ওয়ান" এ "রেব" ভূমিকায় অভিনয় করেছেন, যেটি পরিচালনা করেছেন জনপ্রিয় মার্কিন চলচ্চিত্র পরিচালক স্টিভেন স্পিলবার্গ, এবং এই চলচ্চিত্রটিও একই বছর মুক্তি পাওয়ার কথা রয়েছে।
সেলিম আহমেদ সেলিম আহমেদ (); হলেন একজন ভারতীয় চলচ্চিত্র পরিচালক, চিত্রনাট্যকার, চলচ্চিত্র প্রযোজক। এজন ভ্রমণ পরামর্শক হিসেবে দীর্ঘ সময় ধরে কাজ করার পর তিনি একটি সৃজনশীল পরিচালক হিসেবে যোগ দেন এবং তিনি একটি টেলিভিশন চ্যানেল একটি সৃষ্টিশীল পরিচালক ও স্ক্রিপ্ট রাইটার হিসেবে যোগ দেন। তার পরিচালক আত্মপ্রকাশ করে তৈরী করেন "আবু" (২০১১), তিনি অনেক প্রশংসা অর্জন করেন এবং বিভিন্ন আন্তর্জাতিক চলচ্চিত্র উত্সবে প্রদর্শন করা হয়। এটি ৮৪তম একাডেমি পুরস্কার এর জন্য শ্রেষ্ঠ বিদেশী ফিল্ম বিভাগে মনোনয়ন জন্য বিবেচনা করে ভারতের সরকারি এন্ট্রি হিসেবে নির্বাচিত হয়েছে। সেলিম এর দ্বিতীয় প্রকল্প মাম্মুত্তী অভিনীত কুনজানাথানেতে কাদা যেটি ৩০ আগস্ট ২০১৩ সালে মুক্তি পায়।
শার্লি টেম্পল শার্লি টেম্পল (ইংরেজি: Shirley Temple Black; ২৩শে এপ্রিল ১৯২৮ - ১০ই ফেব্রুয়ারি ২০১৪) ছিলেন একজন মার্কিন অভিনেত্রী, গায়িকা, নৃত্যশিল্পী, ব্যবসায়ী এবং কূটনীতিক। তিনি ১৯৩৫ থেকে ১৯৩৮ সাল পর্যন্ত শিশুশিল্পী হিসেবে হলিউডের শীর্ষ বক্স অফিস তারকা ছিলেন। প্রাপ্তবয়স্ক টেম্পল ঘানা ও চেকস্লোভাকিয়ায় মার্কিন যুক্তরাষ্ট্রের দূত এবং মার্কিন যুক্তরাষ্ট্রের প্রতিরক্ষা প্রধান হিসেবে নিয়োজিত ছিলেন।
মন (হিন্দি চলচ্চিত্র) মন হচ্ছে ১৯৯৯ সালে মুক্তিপ্রাপ্ত একটি রোমান্টিক হিন্দি চলচ্চিত্র। চলচ্চিত্রটির পরিচালক ছিলেন ১৯৯০ সালের আমির-মাধুরী জুটি খ্যাত চলচ্চিত্র 'দিল' এর পরিচালক ইন্দ্র কুমার। আমির খান, মনীষা কৈরালা "মন" এ প্রেমিক-প্রেমিকার ভূমিকায় অভিনয় করেন, আরো ছিলেন অনিল কাপুর এবং রাণী মুখার্জীও একটি গানে আমিরের সঙ্গে নাচেন। আমির খানের সঙ্গে এই চলচ্চিত্রটি ছিলো মনীষার দ্বিতীয়, এর আগে মনীষা এ্যাকেলে হাম এ্যাকেলে তুম'তে অভিনয় করেন যেটি ১৯৯৫ তে মুক্তি পেয়েছিলো।
মিশন: ইম্পসিবল - রোগ নেশন চলচ্চিত্রটির ধারণ কার্য শুরু হয় ২০১৪ সালের ২১ আগস্ট অস্ট্রিয়ার ভিয়েনায় আর শেষ হয় ২০১৫ সালের ১২ মার্চ। উত্তর আমেরিকায় প্যারামাউন্ট পিকচার্স চলচ্চিত্রটি মুক্তি দেয় ২০১৫ সালের ৩১ জুলাই। মুক্তির প্রথম সপ্তাহেই এটি যুক্তরাষ্ট্র থেকেই ৫ কোটি ৫৫ লক্ষ ডলার আয় করে। এটি এখনো পর্যন্ত বিশ্বব্যাপী ৬৮ কোটি ২৩ লক্ষ মার্কিন ডলার আয় করেছে।"মিশন: ইম্পসিবল - রোগ নেশন" চলচ্চিত্রের আবহ সঙ্গীতের সুরকার ছিলেন জো ক্রিমার। তিনি এর আগেও পরিচালক ম্যাককুয়েরের সাথে "দি ওয়ে অফ দ্য গান" এবং "জ্যাক রিচার" চলচ্চিত্রে কাজ করেছেন। ২০১৪ সালের সেপ্টেম্বরের দিকে চলচ্চিত্রটির সুরকার হিসেবে ক্রিমারের নাম ঘোষণা করা হয়। সাউন্ডট্র্যাকের হার্ডকপি লা-লা ল্যান্ড রেকর্ডস ২০১৫ সালের ২৮ জুলাই প্রকাশ করে। আর একই তারিখে প্যারামাউন্ট মিউজিক এর ডিজিটাল সংস্করণ প্রকাশ করে।
গার্ল, ইন্টারাপ্টেড (চলচ্চিত্র) চলচ্চিত্রটির মূল উপন্যাসের লেখক, সুসানা কায়জেন চলচ্চিত্রটির সমালোচনা করেন। তিনি পরিচালক ম্যানগোল্ডকে ‘উত্তেজিত বোকা’ বলে অভিযুক্ত করেন, কারণ হিসেবে তিনি উল্লেখ করেন যে, পরিচালক এমন কিছু প্লটের অস্তিত্ব ছবিটিতে এনেছেন মূল বইতে যার কোনো অস্তিত্বই নেই। উদাহরণস্বরূপ, লিসা, যাঁর সাথে সুসানা দৌড়াতেন—এই চরিত্রটিকে সুসানা সম্পূর্ণ কাল্পনিক বলে আখ্যায়িত করেন।যুক্তরাষ্ট্রের পেনসিলভ্যানিয়ার মেকানিশবার্গের প্রধান রাস্তাগুলোতে এই চলচ্চিত্রটি কাজ হয়। সেই সাথে হ্যারিসবার্গ শহরের হ্যারিসবার্গ স্টেট হসপিটালেও দৃশ্যধারণের কাজ হয়। মেকানিশবার্গকে বেছে নেওয়ার কারণ ছিলো, শহরটি এখনো অনেকটা পুরোনো ধাঁচের, এবং এর ঔষধের দোকানগুলো খুবই সাধারণ, নাম শুধু "Drugs" বা "ঔষধ", এ সবকিছু ছবিটির জন্য প্রয়োজনীয় পুরোনোদিনের আবহ আনতে সহায়ক ভূমিকা রেখেছে।
মিন্নালে মিন্নালে (; ) ২০০১ সালে মুক্তিপ্রাপ্ত একটি তামিল চলচ্চিত্র যেটি রচনা ও পরিচালনা করেন গৌতম মেনন। এই চলচ্চিত্রের কেন্দ্রীয় ভূমিকায় ছিলেন মাধবন, আব্বাস এবং রীমা সেন। এই চলচ্চিত্রের সঙ্গীত পরিচালনার দায়িত্বে ছিলেন তামিল ফিল্ম ইন্ডাস্ট্রিতে নবাগত হরিষ জয়রাজ, তার সুর করা গানগুলো তুমুল জনপ্রিয়তা পেয়েছিলো। মিন্নালে চলচ্চিত্রকে ২০০১ সালের ভালোবাসা দিবসের উপহার হিসেবে মুক্তি দেওয়া হয়েছিল, যদিও এটি মুক্তি পায় ভালোবাসা দিবসের ৪ দিন পর (১৮ ফেব্রুয়ারী)। এই চলচ্চিত্রটির হিন্দি সংস্করণের নাম হচ্ছে 'র‍্যাহনা হে তেরে দিল মে' যেটি ঐ একই বছরেরই ১৯ অক্টোবর মুক্তি পায় এবং সেখানে রীমা সেনের জায়গায় দিয়া মির্জা অভিনয় করেন।
সঞ্জু হিরানীর সাথে একটি কথোপকথনে, দত্ত তার জীবন থেকে অনুকাহিনী বিনিময় করেন, যা নির্মাতাকে আগ্রহ জাগায় এবং দত্তের জীবনের উপর ভিত্তি করে একটি চলচ্চিত্র তৈরি করতে অনুপ্রেরিত করে। এটির শিরোনাম দেওয়া হয়ে ডাকনামের অনুকরণে যা দত্তের মা নার্গিস তাকে ডাকতেন। প্রধান আলোকচিত্ৰবিদ্যা শুরু হয় জানুয়ারি ২০১৭-তে এবং শেষ হয় জানুয়ারি ২০১৮-তে। চলচ্চিত্রটির সাউন্ডট্র্যাক রোহন-রোহন এবং বিক্রম মন্ত্রসে দ্বারা সুর কৃত সঙ্গে এ আর রহমান একজন অতিথি সুরকার হিসেবে। ফক্স স্টার স্টুডিওস চলচ্চিত্রটির বন্টন অধিকারটি ক্রয় করে।
আনিকা কবির শখ আনিকা কবির শখ (জন্ম: ২৫ অক্টোবর, ১৯৯৩) যিনি শখ নামে বেশি পরিচিত, একজন বাংলাদেশী মডেল এবং অভিনেত্রী। শখের প্রথম টিভিনাটকে অভিনয় ২০০২ সালে শিশুশিল্পী হিসেবে "স্বাক্ষর" নামের একটি নাটকে। ধারাবাহিক "অদ্ভুতুরে" এর মাধ্যমে বড়দের চরিত্রে অভিনয় শুরু শখের। এছাড়াও তিনি "এফএনএফ, ফিফটি ফিফটি, দিবা রাত্রি খোলা থাকে, রঙ" সহ আরো কিছু নাটকে অভিনয় করেন।
তিনি পল্লব বিশ্বাস পরিচালিত "কলেজ" নাটকেও অভিনয় করেন। নাটক ছাড়াও তিনি সিটিসেল, বিডি গুঁড়া মসলা, ইউরো লেমন, তোশিন ফ্যান থেকে শুরু করে প্রচার-চলতি বাংলালিংক সহ বিভিন্ন কোম্পানির বিজ্ঞাপনচিত্রে কাজ করেন। শখ অভিনীত প্রথম বাংলা চলচ্চিত্র হচ্ছে: "বলো না তুমি আমার"
কেট উইন্সলেট তার অভিনীত চলচ্চিত্র “আইরিশ” মুক্তি পায় ২০০১ সালে , যার গল্প ঔপন্যাসিক আইরিশ মারডক ও তার স্বামী জন বেয়লির ভালোবাসা নিয়ে । চলচ্চিত্রটি পরিচালনা করেন রিচার্ড আয়ার । ২০০৪ সালে মুক্তি পায় চলচ্চিত্র “ফাইন্ডিং নেভারল্যান্ড” , এতে জনি ডেপ এর সাথে তিনি অভিনয় করেন , যা একটি পরিবার ও একজন মানুষের সাথে সেই পরিবার নিয়ে গল্প । ছবিটি পরিচালনা করেন মার্ক ফরস্টার ।“ইটারনাল সানসাইন অফ স্পটলেস মাইন্ড” চলচ্চিত্রে কেট অভিনয় করেন জিম ক্যারির সাথে । ২০০৪ সালে মুক্তিপ্রাপ্ত চলচ্চিত্রটির গল্প লেখেন –মাইকেল গন্ড্রি , চার্লি কফম্যান,প্যারি বিসমাথ ।আর ছবিটি পরিচালনা করেন ফরাসি পরিচালক মাইকেল গন্ড্রি। এটি মূলত একটি রোমান্টিক সাইন্স ফিকশন চলচ্চিত্র ।
দেবু ভট্টাচার্য দেবু ভট্টাচার্য ১৯৪৫ সালে কর্মজীবন শুরু করেন তিমিরবরণ পরিচালিত একটি অর্কেস্ট্রা গ্রুপে একজন সঙ্গীতজ্ঞ হিসেবে। সেখানেই তিনি গীতিকার ও সঙ্গীত পরিচালক হিসেবে আত্মপ্রকাশ করেন। নাচ ও নাটকেও তার প্রবল আগ্রহ ছিল। খুব অল্প বয়স থেকেই তিনি বাঁশি বাজানোর পারদর্শী ছিলেন। ১৯৫০ সালে ভারতীয় ধ্রুপদী রাগে বাজানো তার কয়েকটি বাঁশি সঙ্গীতের রেকর্ড বাজারে আসে। ১৯৫০ থেকে ১৯৭০-এর দশকে তিনি ধ্রুপদী, লোকসঙ্গীত ও আধুনিক ধারার সঙ্গীত রচনা করেছেন। এই গানগুলোতে তিনি স্থানীয় ও পাশ্চাত্য ধ্রুপদী ঘরানার সমন্বয় ঘটিয়েছেন। এছাড়াও তিনি বাংলাদেশের প্রখ্যাত অনেক কবির দেশপ্রেমমূলক কবিতার আলোকে সঙ্গীত রচনা ও সুর করেছেন। রুনা লায়লার কণ্ঠে দেশপ্রেমমূলক "প্রতিদিন তোমায় দেখি সূর্যের আগে" গানটি তার এক আসাধারন সৃষ্টি।
মুদালভান মুদালভান (বাংলাঃ মুখ্যমন্ত্রী) হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি রচনা, প্রযোজনা এবং পরিচলনা করেছিলেন এস শঙ্কর। চলচ্চিত্রটিতে মুখ্য ভূমিকায় অর্জুন সারজা, মনীষা কৈরালা এবং রঘুবরণ অভিনয় করেন এছাড়াও ছিলেন মণিভন্নন, বিজয়কুমার এবং হানিফা। এ আর রহমান ছিলেন চলচ্চিত্রটির সঙ্গীত পরিচালক, সিনেমাটোগ্রাফির দায়িত্বে ছিলেন কে ভি আনন্দ এবং সুজাতা সংলাপ লিখেছিলেন।